**มหาวิทยาลัยขอนแก่น** (อังกฤษ: Khon Kaen University; อักษรย่อ: มข. – KKU) เดิมชื่อมหาวิทยาลัยภาคตะวันออกเฉียงเหนือ (มภน.) เป็นสถาบันอุดมศึกษาและมหาวิทยาลัยแห่งแรกของภาคตะวันออกเฉียงเหนือ สถาบันอุดมศึกษาแห่งที่ 10 และเป็นมหาวิทยาลัยแห่งที่ 7 ของประเทศไทย ปัจจุบันอายุ 60 ปี ถือกำเนิดมาจากสถาบันเทคโนโลยีขอนแก่น (K.I.T) ในปี พ.ศ. 2505 ยกฐานะขึ้นเป็นมหาวิทยาลัยภาคตะวันออกเฉียงเหนือเมื่อปี พ.ศ. 2507 และได้ได้รับการสถาปนาขึ้นเป็นมหาวิทยาลัยขอนแก่นอย่างเป็นทางการเมื่อวันที่ 25 มกราคม พ.ศ. 2509 และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงประกอบพิธีเปิดเมื่อวันที่ 20 ธันวาคม พ.ศ. 2510 จนกระทั่งปีพ.ศ. 2552 มหาวิทยาลัยขอนแก่นได้รับเลือกให้เป็น 1 ใน 9 มหาวิทยาลัยวิจัยแห่งชาติจากกระทรวงศึกษาธิการ มหาวิทยาลัยขอนแก่นเป็นมหาวิทยาลัยในกำกับของรัฐ ตั้งอยู่ถนนมิตรภาพ ตำบลในเมือง อำเภอเมืองขอนแก่น มีจุดประสงค์เพื่อให้การศึกษาชั้นสูงขยายออกไปถึงภาคตะวันออกเฉียงเหนือ ปัจจุบันอยู่ภายใต้บังคับพระราชบัญญัติมหาวิทยาลัยขอนแก่น พ.ศ. 2558 มีสถานะเป็นมหาวิทยาลัยในกำกับของรัฐ

ปัจจุบัน มหาวิทยาลัยขอนแก่นการจัดการเรียนการสอนนั้นครอบคลุมสาขาวิทยาศาสตร์และเทคโนโลยี วิทยาศาสตร์การแพทย์ การเกษตร มนุษยศาสตร์ และสังคมศาสตร์ใน 19 คณะ 4 วิทยาลัย 2 บัณฑิตวิทยาลัยทั้งวิทยาเขตขอนแก่นและวิทยาเขตหนองคาย สำนักงานคณะกรรมการการอุดมศึกษาจัดอันดับให้เป็นมหาวิทยาลัยระดับดีเลิศทางด้านการเรียนการสอน และดีเยี่ยมทางด้านการวิจัย มหาวิทยาลัยขอนแก่นเปิดหลักสูตรรวมทั้งสิ้น 330 หลักสูตร แบ่งได้เป็นหลักสูตรระดับปริญญาเอก 72 หลักสูตร ปริญญาโท 129 หลักสูตร ปริญญาตรี 105 หลักสูตร ประกาศนียบัตรบัณฑิต 24 หลักสูตร โดยสัดส่วนสาขาวิชาที่เปิดสอนระดับปริญญาตรีกับระดับบัณฑิตศึกษา เท่ากับ 3.0 : 7.0 และเป็นหลักสูตรนานาชาติ/ภาษาอังกฤษ ร้อยละ 11.21 มีนักศึกษาอยู่ในคณะและวิทยาลัยต่างๆ รวมแล้วประมาณ 39,000 คน และมีบุคลากรสายวิชาการ 2,075 คน มีตำแหน่งทางวิชาการ
ระดับศาสตราจารย์ 32 คน รองศาสตราจารย์ 508 คน ผู้ช่วยศาสตราจารย์ 619 คน และอาจารย์ 916 คน เป็นมหาวิทยาลัยที่มีอัตราการสอบแข่งขันเข้าเรียนมากที่สุดในภาคตะวันออกเฉียงเหนือ

ประวัติ
-------

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ เปิดมหาวิทยาลัยขอนแก่น
ในปี พ.ศ. 2484 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร โดยรัฐบาลจอมพล ป. พิบูลสงครามเป็นนายกรัฐมนตรี ได้มีนโยบายและโครงการที่จะขยายการศึกษาระดับอุดมศึกษาสู่ส่วนภูมิภาค สำหรับภาคตะวันออกเฉียงเหนือจะจัดตั้งมหาวิทยาลัยที่จังหวัดอุบลราชธานี แต่ในระหว่างนั้น ได้เกิดสงครามเอเชียบูรพา ซึ่งรัฐบาลจำเป็นต้องตัดสินใจเข้าร่วมกับญี่ปุ่นต่อสู้กับฝ่ายสัมพันธมิตร จึงทำให้การจัดตั้งมหาวิทยาลัยในภาคตะวันออกเฉียงเหนือ ยุติลงในปี พ.ศ. 2503 รัฐบาล จอมพล สฤษดิ์ ธนะรัชต์ เป็นนายกรัฐมนตรี ได้มีการทบทวนการจัดตั้งมหาวิทยาลัยนี้อีกครั้งหนึ่ง

ต่อมาในปี พ.ศ. 2505 จึงได้มีมติให้จัดตั้งสถาบันการศึกษาชั้นสูง ด้านวิศวกรรมศาสตร์ และเกษตรศาสตร์ขึ้น ที่จังหวัดขอนแก่น เสนอชื่อสถาบันแห่งนี้ว่า "**สถาบันเทคโนโลยีขอนแก่น**" และเสนอชื่อเป็นภาษาอังกฤษว่า "Khon Kaen Institute of Technology" มีชื่อย่อว่า K.I.T. หลังจากนั้นได้เปลี่ยนชื่อสถาบันนี้เป็น "**มหาวิทยาลัยภาคตะวันออกเฉียงเหนือ**" มีชื่อย่อว่า "North-East University หรือ N.E.U" เนื่องจากขณะนั้นยังไม่มีหน่วยราชการใด ที่จะรับผิดชอบการดำเนินการศึกษาระดับมหาวิทยาลัยโดยตรง รัฐบาลจึงได้มีมติให้สภาการศึกษาแห่งชาติเป็นผู้รับผิดชอบในด้านการหาสถานที่ จัดร่างหลักสูตร ตลอดจนการติดต่อความช่วยเหลือจากต่างประเทศ 

ในปี พ.ศ. 2506 คณะอนุกรรมการได้ตกลงเลือกบ้านสีฐานเป็นที่ตั้งมหาวิทยาลัยในเนื้อที่ ประมาณ 5,500 ไร่ ห่างจากตัวเมืองขอนแก่น 4 กิโลเมตร เมื่อวันที่ 9 มิถุนายน พ.ศ. 2507 ได้มีการลงรกฐานก่อสร้างอาคาร "คณะวิทยาศาสตร์และอักษรศาสตร์" สำนักงานจัดตั้งมหาวิทยาลัยที่กรุงเทพฯ ได้รับนักศึกษาของมหาวิทยาลัยรุ่นแรก ในวันที่ 24 มิถุนายน พ.ศ. 2507 จำนวนทั้งสิ้น 107 คน โดยแยกเป็นนักศึกษาเกษตรศาสตร์ 49 คน และวิศวกรรมศาสตร์ 58 คนโดยฝากเรียนที่คณะวิทยาศาสตร์การแพทย์ มหาวิทยาลัยแพทยศาสตร์ (มหาวิทยาลัยมหิดลในปัจจุบัน)

ปี พ.ศ. 2508 คณะรัฐมนตรีมีมติให้เปลี่ยนชื่อ มหาวิทยาลัยภาคตะวันออกเฉียงเหนือ เป็น "**มหาวิทยาลัยขอนแก่น**" ตามชื่อเมืองที่ตั้ง และได้โอนกิจการจากสำนักงานสภาการศึกษาแห่งชาติไปเป็นของมหาวิทยาลัยขอนแก่นในปี 

ปี พ.ศ. 2509 มีพระบรมราชโองการโปรดเกล้าฯให้ตราพระราชบัญญัติมหาวิทยาลัยขอนแก่น และประกาศในราชกิจจานุเบกษา เมื่อวันที่ 25 มกราคม พ.ศ. 2509 ซึ่งถือเป็น วันสถาปนามหาวิทยาลัย อีกทั้งยังทรงพระกรุณาโปรดเกล้าให้แต่งตั้งกรรมการผู้ทรงคุณวุฒิของมหาวิทยาลัย จอมพล ถนอม กิตติขจร และนายกสภามหาวิทยาลัยขอนแก่นในขณะนั้น ได้ประชุมสภามหาวิทยาลัยขอนแก่น และพิจารณาแต่งตั้งให้:

1. ฯพณฯ พจน์ สารสิน เป็นอธิการบดี
2. ศาสตรจารย์ พิมล กลกิจ เป็นรองอธิการบดี, ผู้รักษาการคณบดีคณะวิทยาศาสตร์และอักษรศาสตร์ และคณะเกษตรศาสตร์
3. ศาสตราจารย์ ดร.วิทยา เพียรวิจิตร เป็นผู้รักษาการคณบดีคณะวิศวกรรมศาสตร์

และในปีเดียวกันนี้ ได้ย้ายนักศึกษาที่ฝากเรียนไว้ที่คณะวิทยาศาสตร์การแพทย์ มหาวิทยาลัยแพทยศาสตร์ (มหาวิทยาลัยมหิดลในปัจจุบัน) มาศึกษาที่มหาวิทยาลัยขอนแก่นในสถานที่ปัจจุบัน 

มหาวิทยาลัยขอนแก่น นับเป็นสถาบันอุดมศึกษา (สถาบันอุดมศึกษา คือ สถาบันที่จัดการศึกษาระดับปริญญาตรีขึ้นไป มีสถานะทั้ง วิทยาลัย มหาวิทยาลัย และสถาบัน) แห่งที่ 10 ของไทยถัดจาก จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยมหิดล มหาวิทยาลัยศิลปากร วิทยาลัยวิชาการศึกษาประสานมิตร วิทยาลัยวิชาการศึกษาปทุมวัน วิทยาลัยวิชาการศึกษาบางแสน และมหาวิทยาลัยเชียงใหม่ รวมทั้งเป็นสถาบันอุดมศึกษาประเภทมหาวิทยาลัยแห่งที่ 7 ของไทยถัดจาก จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยมหิดล มหาวิทยาลัยศิลปากร และมหาวิทยาลัยเชียงใหม่

ปี พ.ศ. 2510 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้เสด็จพระราชดำเนินทรงเปิดมหาวิทยาลัยอย่างเป็นทางการ เมื่อวันที่ 20 มกราคม 2510 

มหาวิทยาลัยขอนแก่น มีพัฒนาการมาโดยลำดับนับจากวันแรกก่อตั้งจนถึงปัจจุบัน โดยแบ่งพัฒนาการของมหาวิทยาลัยเป็น ๓ ยุคคือ

**ยุคที่หนึ่ง : ในช่วงทศวรรษที่ 1 และ 2 เป็นช่วงยุคของมหาวิทยาลัยชั้นนำแห่งภูมิภาคของประเทศ (พ.ศ. 2507-2526)**

ทศวรรษที่ 1 ทศวรรษแห่งการก่อตั้ง (พ.ศ. 2507-2616) 

มหาวิทยาลัยขอนแก่นในยุคเริ่มก่อตั้ง มี 3 คณะวิชาคือคณะ เกษตรศาสตร์ คณะวิศวกรรมศาสตร์ และคณะวิทยาศาสตร์และอักษรศาสตร์ โดยคณะเกษตรศาสตร์ และคณะวิศวกรรมศาสตร์ มีนักศึกษารวม 107 คน ส่วนคณะวิทยาศาสตร์และอักษรศาสตร์ เป็นคณะวิชาที่เปิดสอนวิชาพื้นฐานจึงยังไม่ได้เปิดรับนักศึกษา ในทศวรรษที่ 1 นี้ มหาวิทยาลัยขอนแก่นผลิตบัณฑิตระดับปริญญาตรีรุ่นแรกในปีการศึกษา 2510 จำนวนทั้งสิ้น 59 คน จากนั้นได้ขยายไปสู่การจัดตั้งคณะวิชาเพิ่มอีก 3 คณะวิชาคือ คณะศึกษาศาสตร์ คณะพยาบาลศาสตร์ และคณะแพทยศาสตร์ โดยลำดับ

ทศวรรษที่ 2 ทศวรรษแห่งการขยายตัว (พ.ศ. 2517-2526) 

เป็นช่วงที่มหาวิทยาลัยขอนแก่น ขยายการศึกษาในสาขาวิชาวิทยาศาสตร์สุขภาพอย่างต่อเนื่อง โดยได้จัดตั้งคณะวิชาในสาขาวิทยาศาสตร์สุขภาพเพิ่มขึ้น 4 คณะวิชา คือ คณะเทคนิคการแพทย์ คณะสาธารณสุขศาสตร์ คณะทันตแพทยศาสตร์ และคณะเภสัชศาสตร์ และจัดตั้งคณะ วิชาในสาขามนุษยศาสตร์และสังคมศาสตร์ อีก 1 คณะวิชาคือ คณะมนุษยศาสตร์และสังคมศาสตร์ และเพื่อรองรับการขยายตัวทางการศึกษา มหาวิทยาลัยขอนแก่นจึงได้จัดตั้ง สำนักวิทยบริการ สถาบันวิจัยและพัฒนา และบัณฑิตวิทยาลัย เพื่อเป็นหน่วยงานขับเคลื่อนภารกิจสนับสนุนการจัดการศึกษาและการวิจัยของมหาวิทยาลัย

**ยุคที่สอง : ในช่วงทศวรรษที่ 3 และ 4 เป็นช่วงยุคของ มหาวิทยาลัยชั้นนำของประเทศ (พ.ศ. 2527-2546)**

ทศวรรษที่ 3 ทศวรรษแห่งการขยายตัวอย่างต่อเนื่อง (พ.ศ. 2527-2536)

ในช่วงต้นของทศวรรษนี้ มหาวิทยาลัยขอนแก่นได้จัดตั้งคณะวิชาและหน่วยงานเพิ่มขึ้นหลายส่วนอย่างต่อเนื่อง ได้แก่ คณะเทคโนโลยี คณะสัตวแพทยศาสตร์ คณะสถาปัตยกรรมศาสตร์ คณะวิทยาการจัดการ ศูนย์คอมพิวเตอร์ ศูนย์การศึกษาต่อเนื่องศูนย์หัวใจสิริกิติ์ภาคตะวันออกเฉียงเหนือ และได้รับมอบหมายจากรัฐบาลให้รับผิดชอบดำเนินการจัดตั้งวิทยาลัยอุบลราชธานีและวิทยาลัยสุรนารี ซึ่งต่อมามีพัฒนาการไปเป็นมหาวิทยาลัยอุบลราชธานี และมหาวิทยาลัยเทคโนโลยีสุรนารีโดยลำดับ

ทศวรรษที่ 4 ทศวรรษแห่งมหาวิทยาลัยสมบูรณ์แบบ (พ.ศ. 2537-2546) 

ในช่วงทศวรรษนี้ เป็นช่วงที่มหาวิทยาลัยขอนแก่นมีคณะวิชาที่ครอบคลุมในหลายสาขาวิชา นับว่าเป็นมหาวิทยาลัยที่สมบูรณ์แบบ (Comprehensive University) ของภูมิภาค โดยในช่วงทศวรรษนี้ได้จัดตั้งวิทยาเขตหนองคาย คณะศิลปกรรมศาสตร์ วิทยาลัยบัณฑิตศึกษาการจัดการ และจัดตั้งหน่วยงานสนับสนุนการดำเนินงานของมหาวิทยาลัยเพิ่มขึ้นอีกหลายหน่วยงาน ได้แก่ สำนักทะเบียนและประมวลผล สถาบันความร่วมมือเพื่อพัฒนาเศรษฐกิจลุ่มน้ำโขง และสถาบันสันติศึกษา

**ยุคที่สาม : ในช่วงทศวรรษที่ 5 เป็นช่วงยุคของการก้าวสู่การเป็นมหาวิทยาลัยแห่งการวิจัย และมหาวิทยาลัยชั้นนำของภูมิภาคอาเซียน**

**(พ.ศ. 2547-2556)**

ทศวรรษที่ 5 ทศวรรษของมหาวิทยาลัยแห่งการวิจัย และ มหาวิทยาลัยชั้นนำของภูมิภาคอาเซียน (พ.ศ. 2547-2556)

ในช่วงทศวรรษนี้เป็นช่วงที่มหาวิทยาลัยขอนแก่นมีความเข้มแข็งทางการวิจัย จากการพัฒนางานวิจัยโดยต่อเนื่องในช่วงปลายทศวรรษที่ 4 และมีปัจจัยสำคัญอีกส่วนหนึ่งคือ ได้มีการจัดตั้งศูนย์วิจัยเฉพาะทางในหลากหลายสาขา ทั้งยังเป็นช่วงที่มหาวิทยาลัยก้าวสู่ระบบการประเมินอย่างเข้มข้น ทั้งจากองค์กรภาครัฐและองค์กรอิสระจากภายนอก เป็นช่วงที่มีการปรับโครงสร้างการบริหารงานในสำนักงานอธิการบดีและคณะวิชา มีการขยายตัวทางการศึกษาอย่างต่อเนื่อง โดยได้จัดตั้งคณะนิติศาสตร์ วิทยาลัยการปกครองท้องถิ่น วิทยาลัยนานาชาติ สำนักวิชาศึกษาทั่วไป มีการควบรวมศูนย์หัวใจสิริกิติ์ภาคตะวันออกเฉียงเหนือให้เป็นส่วนราชการมีฐานะเทียบเท่าภาควิชาในคณะแพทยศาสตร์ และจัดตั้งส่วนงานภายในมหาวิทยาลัยขอนแก่น วิทยาเขตหนองคาย โดยจัดตั้งคณะวิทยาศาสตร์ประยุกต์และวิศวกรรมศาสตร์ คณะสังคมศาสตร์บูรณาการ คณะบริหารธุรกิจ และคณะศิลปศาสตร์

ปี พ.ศ. 2558 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยมหาวิทยาลัยขอนแก่น  ส่งผลทำให้มหาวิทยาลัยได้เปลี่ยนรูปแบบการบริหารงานเป็นมหาวิทยาลัยในกำกับของรัฐเมื่อวันที่ 18 กรกฎาคม พ.ศ. 2558

สัญลักษณ์ประจำมหาวิทยาลัย
-------------------------

* ตราพระธาตุพนมสัญลักษณ์ของมหาวิทยาลัยตราพระธาตุพนม  
สัญลักษณ์ของมหาวิทยาลัย
* สีดินแดงสีประจำมหาวิทยาลัยสีดินแดง  
สีประจำมหาวิทยาลัย
* กาลพฤกษ์ต้นไม้ประจำมหาวิทยาลัยกาลพฤกษ์  
ต้นไม้ประจำมหาวิทยาลัย

* '*ตราพระธาตุพนม* ตราประจำมหาวิทยาลัยขอนแก่น คือ ตราพระธาตุพนม ซึ่งเป็นรูปเทพยดากระหนาบองค์พระธาตุพนมอัญเชิญมิ่งมงคลประทานแก่สถาบันสถิตเหนือขอนไม้ซึ่งสลักเป็นชื่อมหาวิทยาลัย พื้นหลังแบ่งเป็น 3 ช่อง มีความหมายถึง คุณธรรมของนักศึกษา 3 ประการ ได้แก่

วิทยา คือ ความรู้ดี  

จริยา คือ ความประพฤติดี  

ปัญญา คือ ความฉลาด เกิดแต่การเรียนดี และคิดดี  

สาเหตุที่กำหนดให้พระธาตุพนมเป็นตราสัญลักษณ์ของมหาวิทยาลัยขอนแก่นนั้น เนื่องจากตระหนักว่าพระธาตุพนมเป็นปูชนียสถานสำคัญ เป็นมิ่งขวัญสิริมงคลอันเป็นที่เคารพบูชาของ ชาวไทย-ลาว ทั้งสองฝั่งโขง มหาวิทยาลัยขอนแก่นก็เช่นเดียวกัน ที่จะต้องเป็นศูนย์รวมความคิด สติปัญญาของสังคมและเป็นศูนย์กลางทางการศึกษาของภาคตะวันออกเฉียงเหนือ

ศาสตราจารย์พิมล กลกิจ ได้เดินทางไปนมัสการพระธรรมราชานุวัตร (แก้ว กนฺโตภาโส) เจ้าอาวาสวัดพระธาตุพนมวรมหาวิหาร เพื่อทำพิธีขออนุญาตเชิญรูปพระธาตุพนมมาเป็นตราสถาบันอย่างถูกต้องและเป็นทางการในปี ๒๕๐๙ นับตั้งแต่นั้นเป็นต้นมา ตราพระธาตุพนมก็กลายเป็นสัญลักษณ์ประจำสถาบันการศึกษาแห่งนี้

* **สีประจำมหาวิทยาลัย** คือ สีดินแดง

██ สีดินแดง อันมีความหมายโยงไปถึงลักษณะ และภูมินามของพื้นที่ซึ่งเป็นเนินดินลูกคลื่นสีแดงหรือที่เรียกว่า "มอดินแดง" อันซึ่งเป็นที่ตั้งของมหาวิทยาลัย "มอ" ในความหมายของภาคอีสาน หมายถึงพื้นที่เนินดินสูงที่มีสีแดง อีกนัยหนึ่งมอดินแดง ก็คือ สมญานามของมหาวิทยาลัยขอนแก่น ที่คนรู้จักกันทั่วไปว่าเป็นมหาวิทยาลัย ที่มีดินสีแดงเป็นส่วนใหญ่

* **ต้นไม้ประจำมหาวิทยาลัย** คือ ต้นกาลพฤกษ์ มีชื่อทางวิทยาศาสตร์ ว่า Cassia bakeriana Craib วงศ์ FABACEAE (ชื่อวงศ์เดิม LEGUMINOSAE) เป็นต้นไม้ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงปลูกพระราชทานเมื่อครั้งเสด็จพระราชดำเนินประกอบพิธีเปิดมหาวิทยาลัย เมื่อวันที่ 20 ธันวาคม พุทธศักราช 2510 ลักษณะเป็นต้นไม้ขนาดย่อม พุ่มใบแบนกว้าง ดอกสีชมพู เมื่อโรยจะกลายเป็นสีขาว ออกดอกเป็นช่อช่วงฤดูหนาว เรียกกันมาแต่ดั้งเดิมว่า "กาลพฤกษ์" ด้วยเหตุที่ต้นไม้นี้ในปลายฤดูหนาวย่างเข้าฤดูร้อนจะทิ้งใบทั้งต้น ให้ดอกสีชมพูระเรื่อสลับขาว ดอกกาลพฤกษ์บานคราใดก็ถึงเวลาสอบไล่ ปิดปลายภาคและจบการศึกษา หมายถึงสัญญาณของการเปลี่ยนแปลง เป็นช่วงที่รุ่นพี่กำลังจะจบการศึกษาต้องออกสู่สังคมเพื่อช่วยกันสร้างสรรค์ประเทศ และเป็นช่วงที่น้องใหม่กำลังจะเข้ามาศึกษาและใช้ชีวิตในมหาวิทยาลัย เป็นเสมือนต้นไม้แห่งกาลเวลา ของมหาวิทยาลัยขอนแก่น และถือเป็นต้นไม้ประจำสถาบันตั้งแต่นั้นเป็นต้นมา

* **สิ่งศักดิ์สิทธิ์ประจำมหาวิทยาลัย** คือ **ศาลเจ้าพ่อมอดินแดง** โดยในระยะแรกๆนั้นเกิดอุบัติเหตุบ่อยครั้ง คณาจารย์ประสบอุบัติเหตุทางรถเสียชีวิตหลายท่าน คนงานถูกรถชนตาย นักศึกษาแตกแยกกัน จึงมีการจัดสร้างศาลเจ้าพ่อมอดินแดงขึ้นมาในสมัยศาสตราจารย์พิมล กลกิจ เพื่อความเป็นสิริมงคล โดยทำพิธียกศาลในเดือนมิถุนายน พ.ศ. 2509 ศาลเจ้าพ่อมอดินแดงจึงได้เป็นที่เคารพสักการะ และนักศึกษาใหม่ต้องทำพิธีไหว้เจ้าพ่อมอเพื่อฝากตัวเป็นลูกเจ้าพ่อมอดินแดงทุกคน

ปี 2547 คณะผู้บริหารมหาวิทยาลัยขอนแก่นได้มีมติเป็นเอกฉันท์ให้ดำเนินการก่อสร้าง ศาลาธรรมสถาน เจ้าพ่อมอดินแดงขึ้นใหม่โดยนับเนื่องเข้าเป็นหนึ่งในโครงการเฉลิมฉลองในวาระที่มหาวิทยาลัยสถาปนามาครบ 40 ปี ทั้งนี้ได้มอบหมายให้สมาคมศิษย์เก่ามหาวิทยาลัยขอนแก่นเป็นแกนนำในการดำเนินงาน

การบริหาร
---------

### สภามหาวิทยาลัย

สภามหาวิทยาลัยเป็นองค์กรสูงสุดของมหาวิทยาลัยขอนแก่น มีอำนาจหน้าที่ควบคุมดูแลกิจการทั่วไปของมหาวิทยาลัย กรรมการสภามหาวิทยาลัย 

ประกอบด้วย

1. นายกสภามหาวิทยาลัย
2. กรรมการสภามหาวิทยาลัยผู้ทรงคุณวุฒิจำนวน 15 คน แต่งตั้งจากบุคคลภายนอกมหาวิทยาลัย
3. อธิการบดี
4. กรรมการสภามหาวิทยาลัยโดยตำแหน่ง ได้แก่ นายกสมาคมศิษย์เก่ามหาวิทยาลัยขอนแก่น ผู้ว่าราชการจังหวัดขอนแก่น ประธานสภาพนักงาน และประธานกรรมการส่งเสริมกิจการมหาวิทยาลัย
5. กรรมการสภามหาวิทยาลัยประเภทผู้แทนผู้บริหารจำนวน 4 คน
6. กรรมการสภามหาวิทยาลัยจากการเลือกตั้งของคณาจารย์ประจำ 3 คน
7. กรรมการสภามหาวิทยาลัยจากการเลือกตั้งของพนักงานมหาวิทยาลัยซึ่งมิใช่คณาจารย์ประจำ 1 คน

นายกสภาและกรรมการสภามหาวิทยาลัย มีวาระการดำรงตำแหน่งคราวละ 3 ปี และอาจได้รับเลือกใหม่อีกได้

### ทำเนียบนามกรรมการสภามหาวิทยาลัย

### ทำเนียบอธิการบดี

| ทำเนียบอธิการบดี มหาวิทยาลัยขอนแก่น |
| --- |
| รายนามอธิการบดี | วาระการดำรงตำแหน่ง |
| 1. พจน์ สารสิน | 14 มิถุนายน พ.ศ. 2509 - 9 เมษายน พ.ศ. 2512  |
| 2. ศาสตราจารย์ ดร.พิมล กลกิจ | 10 เมษายน พ.ศ. 2512 - 2 กันยายน พ.ศ. 2512 (รักษาการแทนฯ) 
3 กันยายน พ.ศ. 2512 - 2 กันยายน พ.ศ. 2518   |
| 3. นิล มณีโชติ | 3 กันยายน พ.ศ. 2518 - 12 ตุลาคม พ.ศ. 2518 (รักษาการแทนฯ) |
| 4. หม่อมราชวงศ์จักรทอง ทองใหญ่ | 13 ตุลาคม พ.ศ. 2518 - 11 ธันวาคม พ.ศ. 2518 (รักษาการแทนฯ) |
| 5.ศาสตราจารย์ นายแพทย์ กวี ทังสุบุตร | 12 ธันวาคม พ.ศ. 2518 - 4 มิถุนายน พ.ศ. 2519 (รักษาการแทนฯ) 12 พฤศจิกายน พ.ศ. 2522 - 1 มกราคม พ.ศ. 2523 |
| 6. รองศาสตราจารย์ นายแพทย์ นพดล ทองโสภิต | 5 มิถุนายน พ.ศ. 2519 - 4 กรกฎาคม พ.ศ. 2519 (รักษาการแทนฯ) 20 กันยายน พ.ศ. 2526 - 19 กันยายน พ.ศ. 2529  20 กันยายน พ.ศ. 2532 - 19 กันยายน พ.ศ. 2535 |
| 7. ศาสตราจารย์ ดร.เกษม สุวรรณกุล | 5 กรกฎาคม พ.ศ. 2519 - 3 พฤศจิกายน พ.ศ. 2519 (รักษาการแทนฯ) |
| 8. ศาสตราจารย์ นาวาตรี ดร.กำจร มนุญปิจุ | 4 พฤศจิกายน พ.ศ. 2519 - 20 กุมภาพันธ์ พ.ศ. 2521 (รักษาการแทนฯ) |
| 9. ศาสตราจารย์ ดร.วิจิตร ศรีสอ้าน | 21 กุมภาพันธ์ พ.ศ. 2521 - 13 กันยายน พ.ศ. 2521 (รักษาการแทนฯ) |
| 10.ศาสตราจารย์ ดร.วิทยา เพียรวิจิตร | 14 กันยายน พ.ศ. 2521 - 13 ตุลาคม พ.ศ. 2521 (รักษาการแทนฯ) 14 ตุลาคม พ.ศ. 2521 - 21 ตุลาคม พ.ศ. 2522 |
| 11. รองศาสตราจารย์ ดร.เทอด เจริญวัฒนา | 22 ตุลาคม พ.ศ. 2521 - 1 พฤศจิกายน พ.ศ. 2522 (รักษาการแทนฯ)  2 มกราคม พ.ศ. 2523 - 19 กันยายน พ.ศ. 2526 (รักษาการแทนฯ) |
| 12. ศาสตราจารย์ นายแพทย์ สมพร โพธินาม | 20 กันยายน พ.ศ. 2529 - 19 กันยายน พ.ศ. 2532  |
| 13. ศาสตราจารย์ นายแพทย์ วันชัย วัฒนศัพท์ | 20 กันยายน พ.ศ. 2535 - 19 กันยายน พ.ศ. 2538 |
| 14. รองศาสตราจารย์ ดร.ปริญญา จินดาประเสริฐ | 20 กันยายน พ.ศ. 2538 - 19 กันยายน พ.ศ. 2541 6 กุมภาพันธ์ พ.ศ. 2542 - 5 กุมภาพันธ์ พ.ศ. 2546  |
| 15. ผู้ช่วยศาสตราจารย์ นายแพทย์ สุชาติ อารีมิตร | 20 กันยายน พ.ศ. 2541 - 5 กุมภาพันธ์ พ.ศ. 2542 (รักษาการแทนฯ) |
| 16. ศาสตราจารย์เกียรติคุณ เภสัชกร ดร.สุมนต์ สกลไชย | 6 กุมภาพันธ์ พ.ศ. 2546 - 5 กุมภาพันธ์ พ.ศ. 2554  |
| 17. รองศาสตราจารย์ ดร.กิตติชัย ไตรรัตนศิริชัย | 6 กุมภาพันธ์ พ.ศ. 2554 - 5 กุมภาพันธ์ พ.ศ. 2558 6 กุมภาพันธ์ พ.ศ. 2558 - 5 กุมภาพันธ์ พ.ศ. 2562 |
| 18. รองศาสตราจารย์ นายแพทย์ ชาญชัย พานทองวิริยะกุล | 6 กุมภาพันธ์ พ.ศ. 2562 - 4 สิงหาคม พ.ศ. 2562 (รักษาการแทนฯ) 6 พฤศจิกายน พ.ศ. 2562 - ปัจจุบัน |
| 19. ผู้ช่วยศาสตราจารย์ นายแพทย์ ธรา ธรรมโรจน์ | 5 สิงหาคม พ.ศ. 2562 - 5 พฤศจิกายน พ.ศ. 2562](รักษาการแทนฯ) |
|

การศึกษา
--------

มหาวิทยาลัยขอนแก่น ประกอบด้วย 19 คณะ 4 วิทยาลัย และมีวิทยาเขตหนองคายที่ดำเนินงานภายใต้มหาวิทยาลัยขอนแก่น โดยมหาวิทยาลัยขอนแก่น สามารถอำนวยการสอนได้ 71 หลักสูตร 330 สาขาวิชา แบ่งเป็นระดับต่ำกว่าปริญญาตรี 3 สาขา ปริญญาตรี 105 สาขา ประกาศนียบัตรหลังปริญญาตรี 26 สาขา ปริญญาโทหรือเทียบเท่า 126 สาขา และปริญญาเอก 72 สาขา

### กลุ่มวิทยาศาสตร์สุขภาพ

* คณะทันตแพทยศาสตร์คณะทันตแพทยศาสตร์
* คณะพยาบาลศาสตร์คณะพยาบาลศาสตร์
* คณะแพทยศาสตร์คณะแพทยศาสตร์
* คณะเภสัชศาสตร์คณะเภสัชศาสตร์
* คณะสัตวแพทยศาสตร์คณะสัตวแพทยศาสตร์
* คณะสาธารณสุขศาสตร์คณะสาธารณสุขศาสตร์

### กลุ่มวิทยาศาสตร์และเทคโนโลยี

* คณะเกษตรศาสตร์คณะเกษตรศาสตร์
* คณะเทคโนโลยีคณะเทคโนโลยี
* คณะวิทยาศาสตร์คณะวิทยาศาสตร์
* คณะวิศวกรรมศาสตร์คณะวิศวกรรมศาสตร์
* คณะสถาปัตยกรรมศาสตร์คณะสถาปัตยกรรมศาสตร์
* วิทยาลัยการคอมพิวเตอร์วิทยาลัยการคอมพิวเตอร์

### กลุ่มมนุษยศาสตร์และสังคมศาสตร์

* คณะนิติศาสตร์คณะนิติศาสตร์
* คณะบริหารธุรกิจและการบัญชีคณะบริหารธุรกิจและการบัญชี
* คณะมนุษยศาสตร์และสังคมศาสตร์คณะมนุษยศาสตร์และสังคมศาสตร์
* คณะศิลปกรรมศาสตร์คณะศิลปกรรมศาสตร์
* คณะศึกษาศาสตร์คณะศึกษาศาสตร์
* คณะเศรษฐศาสตร์คณะเศรษฐศาสตร์
* วิทยาลัยการปกครองท้องถิ่นวิทยาลัยการปกครองท้องถิ่น
* วิทยาลัยนานาชาติวิทยาลัยนานาชาติ
* วิทยาลัยบัณฑิตศึกษาการจัดการวิทยาลัยบัณฑิตศึกษาการจัดการ
* คณะสหวิทยาการ วิทยาเขตหนองคายคณะสหวิทยาการ   
วิทยาเขตหนองคาย


|  |  |
| --- | --- |
| ส่วนงานสนับสนุนการศึกษา
* บัณฑิตวิทยาลัย
* สถาบันขงจื๊อ
* สถาบันวิจัยและพัฒนาวิชาชีพครูสำหรับอาเซียน
* สถาบันความร่วมมือเพื่อพัฒนาเศรษฐกิจลุ่มน้ำโขง
* โรงพยาบาลศรีนครินทร์
* โรงเรียนสาธิตมหาวิทยาลัยขอนแก่น
 | สถาบันสมทบของมหาวิทยาลัยขอนแก่น
* วิทยาลัยพยาบาลบรมราชชนนี ขอนแก่น
* วิทยาลัยพยาบาลบรมราชชนนี นครราชสีมา
* วิทยาลัยพยาบาลบรมราชชนนี สรรพสิทธิประสงค์
* วิทยาลัยพยาบาลบรมราชชนนี สุรินทร์
* วิทยาลัยพยาบาลบรมราชชนนี อุดรธานี
* วิทยาลัยพยาบาลศรีมหาสารคาม

  |

* สถานที่ต่างๆ ในมหาวิทยาลัยขอนแก่น
* ป้ายชื่อมหาวิทยาลัยขอนแก่นป้ายชื่อมหาวิทยาลัยขอนแก่น
* หอนิทรรศการศิลปวัฒนธรรมมหาวิทยาลัยขอนแก่นหอนิทรรศการศิลปวัฒนธรรม  
มหาวิทยาลัยขอนแก่น
* สนามกีฬากลาง มหาวิทยาลัยขอนแก่นสนามกีฬากลาง มหาวิทยาลัยขอนแก่น
* ซุ้มประตูสีฐาน มหาวิทยาลัยขอนแก่นซุ้มประตูสีฐาน มหาวิทยาลัยขอนแก่น

### การก่อตั้งคณะ

มหาวิทยาลัยขอนแก่นมีหลักสูตรที่เปิดสอนในแต่ละคณะทั้งหมดประมาณ 330 หลักสูตรโดยจะมีการแบ่งหลักสูตรออกเป็น หลักสูตรภาคปกติ หลักสูตรภาคพิเศษ หลักสูตรนานาชาติ หลักสูตรต่อเนื่อง และหลักสูตรสาขาวิชาร่วม โดยแต่ละคณะจะเป็นผู้กำหนดรายวิชาในแต่ละสาขาวิชาที่เปิดสอน  


|  ปีที่ก่อตั้ง  |  คณะ  |
| --- | --- |
| 2507 | คณะเกษตรศาสตร์ • คณะวิทยาศาสตร์และอักษรศาสตร์ (ปัจจุบันคือคณะวิทยาศาสตร์)† • คณะวิศวกรรมศาสตร์ |
| 2512 | คณะศึกษาศาสตร์ |
| 2514 | คณะพยาบาลศาสตร์ |
| 2515 | คณะแพทยศาสตร์ |
| 2521 | คณะเทคนิคการแพทย์ • คณะสาธารณสุขศาสตร์ • คณะมนุษยศาสตร์และสังคมศาสตร์ • บัณฑิตวิทยาลัย |
| 2522 | คณะทันตแพทยศาสตร์ |
| 2523 | คณะเภสัชศาสตร์ |
| 2527 | คณะเทคโนโลยี |
| 2529 | คณะสัตวแพทยศาสตร์ |
| 2531 | คณะสถาปัตยกรรมศาสตร์ |
| 2535 | คณะวิทยาการจัดการ (ปัจจุบันคือคณะบริหารธุรกิจและการบัญชี)† |
| 2537 | คณะศิลปกรรมศาสตร์ |
| 2540 | วิทยาลัยบัณฑิตศึกษาการจัดการ |
| 2549 | คณะนิติศาสตร์ |
| 2550 | วิทยาลัยการปกครองท้องถิ่น |
| 2551 | วิทยาลัยนานาชาติ |
| 2555 | *คณะบริหารธุรกิจ • คณะวิทยาศาสตร์ประยุกติ์และวิศวกรรมศาสตร์ • คณะสังคมศาสตร์บูรณาการ • คณะศิลปศาสตร์* |
| 2558 | คณะเศรษฐศาสตร์ |
| 2563 | คณะสหวิทยาการ |
| 2564 | วิทยาลัยการคอมพิวเตอร์ |
|

**หมายเหตุ** *ตัวเอียง* หมายถึง ถูกยุบรวมกับหน่วยงานอื่นหรือยกเลิกหน่วยงาน 

† หมายถึง เปลี่ยนชื่อหน่วยงานในภายหลัง

งานวิจัย
--------

#### การวิจัย

จากวิสัยทัศน์ของมหาวิทยาลัยขอนแก่น คือ "มหาวิทยาลัยชั้นนำของโลก" ผนวกกับปณิธานและปรัชญาของมหาวิทยาลัยที่กำหนดให้ มหาวิทยาลัยขอนแก่นเป็น "ศูนย์รวมทางความคิด เป็นสติปัญญาของสังคม ยึดมั่นในความเป็นเลิศทางวิชาการ เป็นกลไกในการพัฒนาให้มีความเป็นเลิศทางวิชาการทุกสาขา" จึงได้มีการจัดตั้งหน่วยงานที่ทำหน้าที่รับผิดชอบภารกิจด้านการวิจัยและการถ่ายทอดเทคโนโลยีขึ้นมาเป็นการเฉพาะ หลายหน่วยงาน อาทิเช่น สำนักบริหารการวิจัย สำนักงานโครงการอันเนื่องมาจากพระราชดำริ ศูนย์วิจัยเฉพาะทาง จำนวน 25 ศูนย์วิจัย กลุ่มวิจัย จำนวน 20 กลุ่ม และเพื่อเป็นการสนับสนุนและส่งเสริมการวิจัยให้แก่บุคลากรมหาวิทยาลัยขอนแก่น ได้จัดให้มีการจัดตั้งกองทุนวิจัย 40 ปี มหาวิทยาลัยขอนแก่น และมีกองทุนอื่นๆอีกหลายกองทุน

นอกจากนี้ มหาวิทยาลัยขอนแก่น ได้จัดตั้งหน่วยงานวิจัยร่วมกับหน่วยงานภายนอกทั้งภาครัฐและเอกชนอีกหลายหน่วยงาน ปัจจุบันมหาวิทยาลัยขอนแก่นมีความร่วมมือกับองค์กรระดับชาติและนานาชาติกว่า 160 หน่วยงาน จาก 25 ประเทศทั่วโลก โดยได้แลกเปลี่ยนนักศึกษา บุคลากร เครื่องมือ ห้องทดลอง และองค์ความรู้ต่างๆ

ผลงานวิจัยของมหาวิทยาลัยที่ได้รับการตีพิมพ์เผยแพร่ในวารสารวิชาการระดับนานาชาติในฐานข้อมูล ISI ตั้งแต่ปี พ.ศ. 2558 - พ.ศ. 2562 มีทั้งสิ้น 12,982 เรื่อง

การรับบุคคลเข้าศึกษาต่อ
-----------------------

### ระดับปริญญาตรี

มหาวิทยาลัยขอนแก่นได้กำหนดวิธีการรับบุคคลเข้าศึกษาในระดับปริญญาตรีในระบบต่างๆ ดังต่อไปนี้

* **ระบบ Admission กลาง** โดยผู้ที่จะได้รับการคัดเลือกต้องผ่านกระบวนการทดสอบทางการศึกษาแห่งชาติขั้นพื้นฐาน (O-Net) และการทดสอบทางการศึกษาแห่งชาติขั้นสูง (A-Net) โดยจะนำผลการทดสอบดังกล่าวมาเลือกคณะและสาขาวิชาต่างๆ ของมหาวิทยาลัยได้ตามความต้องการโดยผ่านทางการคัดเลือกของสำนักงานคณะกรรมการการอุดมศึกษา

บทความหลัก: การรับบุคคลเข้าศึกษาในสถาบันอุดมศึกษาในประเทศไทย § เกณฑ์การคัดเลือกและกระบวนการ TCAS
* **ระบบรับตรง (โควตา)** มหาวิทยาลัยดำเนินการสอบคัดเลือกนักเรียนระดับชั้นมัธยมศึกษาปีที่ 6 ของโรงเรียนในเขตพื้นที่ภาคตะวันออกเฉียงเหนือ คือ จังหวัดกาฬสินธุ์ ขอนแก่น ชัยภูมิ นครพนม นครราชสีมา บึงกาฬ บุรีรัมย์ มหาสารคาม มุกดาหาร ยโสธร ร้อยเอ็ด เลย สกลนคร สุรินทร์ ศรีสะเกษ หนองคาย หนองบัวลำภู อำนาจเจริญ อุดรธานี และอุบลราชธานี
* **โครงการพิเศษ**

* เว็บไซต์การรับบุคคลเข้าศึกษาในมหาวิทยาลัยขอนแก่นในระดับปริญญาตรี คลิกที่นี่

### ระดับปริญญาโท

มหาวิทยาลัยขอนแก่นได้กำหนดวิธีการรับบุคคลเข้าศึกษาในระดับปริญญาโท

* **การสอบคัดเลือก** เป็นการสอบคัดเลือกผู้สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทในสาขาวิชาต่างๆ ทั้งภาคปกติ และภาคพิเศษ โดยทางมหาวิทยาลัยจะดำเนินการจัดสอบเอง

* **การคัดเลือก** เป็นการคัดเลือกครูประจำการที่สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทสาขาวิชาต่างๆ โดยมหาวิทยาลัยจะดำเนินการจัดการเรียนการสอนในภาคฤดูร้อน

### ระดับปริญญาเอก

มหาวิทยาลัยขอนแก่นได้กำหนดวิธีการรับบุคคลเข้าศึกษาในระดับปริญญาเอก โดยคัดเลือกผู้สำเร็จการศึกษาระดับปริญญาโท เพื่อเข้าศึกษาต่อในระดับปริญญาเอกสาขาวิชาต่างๆ โดยการพิจารณาของมหาวิทยาลัย หรือสามารถสมัครสอบผ่านทางเว็บไซต์ได้

อันดับและมาตรฐานของมหาวิทยาลัย
------------------------------

### การประเมินคุณภาพมหาวิทยาลัย

สำนักงานรางวัลคุณภาพแห่งชาติ สถาบันเพิ่มผลผลิตแห่งชาติ สถาบันเครือข่ายของกระทรวงอุตสาหกรรม ได้มอบรางวัลการบริหารสู่ความเป็นเลิศ (Thailand Quality Class TQC) ประจำปี 2561 แก่มหาวิทยาลัยขอนแก่น ซึ่งเป็นเพียงมหาวิทยาลัยเดียวในประเทศไทยที่ผ่านทุกตัวชี้วัดคว้ารางวัลนี้มาได้ ซึ่งก่อนหน้านี้มีมหาวิทยาลัยชั้นนำของไทยเคยยื่นขอแต่ไม่สามารถผ่านตัวชี้วัดที่เข้มข้นได้ ทั้งนี้รางวัลคุณภาพแห่งชาติ ถือเป็นรางวัลระดับโลก (World Class) เนื่องจากมีกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา หรือ The Malcolm Baldrige National Quality Award (MBNQA) ซึ่งเป็นต้นแบบรางวัลคุณภาพแห่งชาติที่ประเทศญี่ปุ่น ออสเตรเลีย สิงคโปร์ ฟิลิปปินส์ และอีกกว่า 80 ประเทศทั่วโลก 

สำนักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. ได้เข้าประเมินคุณภาพและมาตรฐานการศึกษาของมหาวิทยาลัยขอนแก่นในปี 2549 กล่าวได้อย่างชัดเจนว่า ได้ดำเนินการตามมาตรฐานของ สมศ. ทั้ง 8 มาตรฐาน ในระดับที่น่าพอใจ สำหรับประเด็นที่คณะผู้ประเมินฯ นำเสนอเป็นข้อสังเกตข้อเสนอแนะในรายละเอียดผลการประเมิน ทั้งในภาพรวมและจำแนกการจำแนกของหน่วยงานในแต่ละเอกสารนั้น หากมหาวิทยาลัยสามารถนำไปวิจัย และสังเคราะห์เพื่อให้เกิดรูปธรรมการดำเนินงานในอนาคตด้วยแล้ว จะช่วยขับเคลื่อนให้เกิดการเร่งเสริมคุณภาพในการดำเนินงาน ทั้งในปัจจุบันและอนาคตได้เป็นอย่างดี เป็นมหาวิทยาลัยที่ *"ดีเลิศด้านการสอน ดีเยี่ยมด้านการวิจัย"*

สำนักงานคณะกรรมการการอุดมศึกษาร่วมกับสำนักงานรับรองมาตรฐานและประเมินคุณภาพการศึกษา (องค์การมหาชน) ได้จัดการประกวดระบบประกันการคุณภาพการศึกษาภายใน ระดับอุดมศึกษา ประจำปี 2550 โดยให้สถานศึกษาที่ได้รับรางวัลมาตรฐานเป็น สื่อกลางในการส่งเสริมการพัฒนาคุณภาพแก่สถาบันอื่นๆ ซึ่งมีสถาบันอุดมศึกษาให้ความสนใจเข้าร่วมประกวดจำนวน 25 แห่ง โดยเป็นสถาบันอุดมศึกษาสังกัดกระทรวงศึกษาธิการ 20 แห่ง สังกัดกระทรวงสาธารณสุข 4 แห่ง สังกัดกระทรวงกลาโหม 1 แห่ง โดยมหาวิทยาลัยขอนแก่นชนะการประกวดสถานศึกษาที่มีระบบประกันคุณภาพได้มาตรฐาน ติดอันดับ 1 ใน 8 สถาบันอุดมศึกษา 25 แห่งทั่วประเทศ 

### อันดับมหาวิทยาลัย

บทความหลัก: อันดับมหาวิทยาลัยในประเทศไทย
บทความหลัก: อันดับมหาวิทยาลัยไทย

| อันดับมหาวิทยาลัย |
| --- |
| อันดับในประเทศ(อันดับนานาชาติ) |
| **สถาบันที่จัด/ปีการศึกษาที่จัด** | **อันดับ** |
| **THE** (2021) | 3(1001+) |
| **THE** (2019) | 1(101-200) |
| **CWUR** (2019) | (774) |
| **CWUR** (2018) | (726) |
| **CWUR** (2017) | (754) |
| **CWUR** (2016) | (767) |
| **QS (Asia)** (2021) | 6(151) |
| **QS (World)** (2019) | (148) |
| **QS (World)** (2018) | 7(178) |
| **QS (World)** (2017) | 4(903) |
| **QS (World)** (2016) | 6(170-180) |
| **Webometrics** (2021) | 10(1,376) |
| **Webometrics** (2020) | 5(809) |
| **Webometrics** (2018) | 5(786) |
| **SIR** (2020) | 5(701) |
| **SIR** (2014) | 9(594) |
| **uniRank** (2019) | 4(532) |
| **URAP** (2018) | 4(903) |

#### การจัดอันดับโดย Quacquarelli Symonds

แควกเควเรลลี ไซมอนด์ส หรือ British Quacquarelli Symonds (QS) เป็นบริษัทจัดอันดับมหาวิทยาลัยโลกที่มีชื่อเสียงและเป็นที่ยอมรับมากที่สุดแห่งหนึ่ง มีการจัดอันดับครอบคลุมในหลายมิติ เช่น การจัดอันดับเป็นระดับโลก (QS World University Rankings) ระดับทวีปเอเชีย (QS University Rankings: Asia) การจัดอันดับแยกตามคณะ (QS World University Rankings by Faculty) การจัดอันดับแยกตามรายวิชา (QS World University Rankings by Subject) การจัดอันดับคุณภาพบัณฑิต (QS Graduate Employability Rankings 2017) เป็นต้น

**น้ำหนักการชี้วัด** 
การแบ่งคะแนนจะต่างกันในแต่ละสาขาวิชา เช่น ทางด้านการแพทย์ ซึ่งเป็นสาขาที่มีอัตราการเผยแพร่งานวิจัยสูง การวัดการอ้างอิงและh-index ก็จะคิดเป็น 25 เปอร์เซนต์ สำหรับแต่ละมหาวิทยาลัย ในทางกลับกันสาขาที่มีการเผยแพร่ผลงานทางวิชาการที่น้อยกว่า เช่น สาขาประวัติศาสตร์ จะคิดเป็นร้อยละที่ต่ำกว่าคือ 15 เปอร์เซนต์ จากคะแนนทั้งหมด ในขณะเดียวกันสาขาศิลปะและการออกแบบ ซึ่งมีผลงานตีพิมพ์น้อยก็จะใช้วิธีการวัดจากผู้ว่าจ้างและการสำรวจด้านวิชาการ

**QS Asia**

1. ชื่อเสียงทางวิชาการ (30 เปอร์เซนต์) เป้าหมายของตัวชี้วัดนี้เพื่อจะบอกว่ามหาวิทยาลัยใดมีชื่อเสียงในในระดับนานาชาติ
2. การสำรวจผู้จ้างงาน (20 เปอร์เซนต์)
3. อัตราส่วนของคณะต่อนักศึกษา (15 เปอร์เซนต์) วัดจากอัตราส่วนของบุคลากรทางการศึกษาต่อจำนวนนักศึกษา และการติดต่อและให้การสนับสนุนของบุคลากรที่มีต่อนักศึกษา
4. การอ้างอิงในรายงาน (10 เปอร์เซนต์) และผลงานของคณะ (10 เปอร์เซนต์) เป็นการรวมทั้งงานที่อ้างอิงใน Scopus และ การตีพิมพ์ผลงานโดยคณะนั้น ๆ เอง
5. บุคลากรระดับดุษฎีบัณฑิต (5 เปอร์เซนต์)
6. สัดส่วนคณะที่เป็นหลักสูตรนานาชาติ (2.5 เปอร์เซนต์) และนักศึกษาต่างชาติ (2.5 เปอร์เซนต์)
7. สัดส่วนของรับนักศึกษาและเปลี่ยนที่เข้ามาศึกษา (2.5 เปอร์เซนต์) และการส่งนักศึกษาออกไปแลกเปลี่ยน (2.5 เปอร์เซนต์)

โดยมหาวิทยาลัยขอนแก่น ได้รับการจัดให้เป็นมหาวิทยาลัยอันดับ 8 ของประเทศไทย และเป็นอันดับที่ 160 ของเอเชียในปี 2563

ในปี 2564 (2021) มหาวิทยาลัยขอนแก่น ได้รับการจัดให้เป็นมหาวิทยาลัยอันดับ 6 ของประเทศไทย และเป็นอันดับที่ 151 ของเอเชีย

#### การจัดอันดับโดยไทมส์ไฮเออร์เอดูเคชันซัปพลีเมนต์

ได้ประกาศผลอันดับมหาวิทยาลัย รางวัล "THE Social Impact Ranking 2019" หรือมหาวิทยาลัยที่ดำเนินภารกิจเพื่อสังคมที่สร้างผลกระทบต่อสังคมพบว่ามหาวิทยาลัยขอนแก่นได้รับการจัดอันดับให้อยู่ในอันดับที่ 101-200 ของโลก และอันดับ 1 ของประเทศไทย เมื่อวันที่ 3 เมษายน 2562  เมื่อปี 2550 ไทมส์ไฮเออร์เอดูเคชันซัปพลีเมนต์ เคยจัดอับดับสาขา เทคโนโลยี สังคมศาสตร์ วิทยาศาสตร์สุขภาพ วิทยาศาสตร์ และ ศิลปศาสตร์และมนุษยศาสตร์ ของมหาวิทยาลัยขอนแก่น โดยที่วิทยาศาสตร์สุขภาพ อยู่ลำดับที่ 273 วิทยาศาสตร์ อยู่ลำดับที่ 426 และด้านสังคมศาสตร์ อยู่ลำดับที่ 492 ส่วนในปี 2551 จัดอับดับให้มหาวิทยาลัยขอนแก่นอยู่ลำดับที่ 521 ของโลก และอันดับ 21 ของอาเซียน

#### การจัดอันดับโดยเว็บโอเมตริกซ์

เว็บโอเมตริกซ์ได้จัดอันดับมหาวิทยาลัยประจำปี พ.ศ. 2558 โดยจัดทำขึ้นเพื่อแสดงความตั้งใจของสถาบันต่างๆ ในการเผยแพร่ความรู้สู่เว็บ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก อันดับ Webometrics จะบอกถึงปริมาณและคุณภาพของสิ่งตีพิมพ์อิเล็กทรอนิกส์ในเว็บไซต์ของสถาบัน โดยพิจารณาจากจำนวน Link ที่เชื่อมโยงเข้าสู่เว็บนั้น ๆ จากเว็บภายนอกโดยวัดจากการสืบค้นด้วย Search Engine และนับจำนวนเอกสารตีพิมพ์ออนไลน์ในกลุ่มของไฟล์ .pdf .ps .ppt และ .doc และจำนวนเอกสารที่มีการอ้างอิง (Citation) แบบออนไลน์ผ่านกูเกิลสกอลาร์ (Google Scholar) โดยจะจัดอันดับปีละ 2 ครั้ง ได้แก่ เดือนมกราคม และ เดือนกรกฎาคม โดยล่าสุดการจัดอันดับรอบที่ 1 ประจำปี พ.ศ. 2563 มหาวิทยาลัยขอนแก่นได้รับการจัดอันดับให้เป็นมหาวิทยาลัยอันดับ 10 ของประเทศไทย และอันดับที่ 1,376 ของโลก

#### การจัดอันดับโดยSCImago Institutions Ranking (SIR)

เป็น การจัดอันดับสถาบันที่มีผลงานวิจัยในระดับนานาชาติ ซึ่งจะไม่ใด้นับเฉพาะมหาวิทยาลัย แต่จะนับสถาบันเฉพาะทางด้วย เช่น สถาบันเทคโนโลยี วิทยาลัย โรงพยาบาล เป็นต้น โดยล่าสุดปี พ.ศ. 2562 มหาวิทยาลัยขอนแก่นอยู่ในอันดับ 5 ของประเทศไทย และอันดับที่ 389 ของโลก 

#### การจัดอันดับโดยCentrum voor Wetenschap en Technologie Studies

CWTS หรือ CWTS Leiden University เป็นการจัดอันดับโดยอาศัยข้อมูลจากงานวิจัยที่ตีพิมพ์ในวารสารที่มีอยู่ในฐานข้อมูลของ Web of Science ซึ่งเป็นฐานข้อมูลงานวิจัยทางวิทยาศาสตร์ขนาดใหญ่แห่งหนึ่งของโลก รวมทั้งหมด 842 มหาวิทยาลัย จาก 53 ประเทศทั่วโลก ปี พ.ศ. 2560 มหาวิทยาลัยขอนแก่นอยู่ในอันดับ 4 ของประเทศไทย และอันดับที่ 754 ของโลก 

#### การจัดอันดับโดยNature Index

จัดโดยวารสารในเครือ Nature Publishing Group ซึ่งเป็นวารสารทางวิทยาศาสตร์และเทคโนโลยีที่มีชื่อเสียงชั้นนำของโลก โดยการนับจำนวนบทความที่ตีพิมพ์ต่อปีในวารสารที่ในเครือ Nature Publishing Group โดยล่าสุดปี พ.ศ. 2559 มหาวิทยาลัยขอนแก่นอยู่ในอันดับ 18 ของประเทศไทย และอันดับที่ 57 ของโลก

#### การจัดอันดับโดยwww.4icu.org

4 International Colleges & Universities (4icu.org) ซึ่งเป็นเว็บไซต์ที่จัดอันดับความนิยมของมหาวิทยาลัยและวิทยาลัยนานาชาติทั่วโลก ปรากฏว่าในปี 2558 มหาวิทยาลัยในประเทศไทยติดอันดับ 3 แห่งได้แก่ จุฬาลงกรณ์มหาวิทยาลัย มหาวิทยาลัยขอนแก่น และมหาวิทยาลัยมหิดล โดยได้ลำดับที่ 112, 160 และ 182 ตามลำดับ

พื้นที่มหาวิทยาลัย
------------------

มหาวิทยาลัยขอนแก่น มีจำนวนพื้นที่ทั้งหมดประมาณ 12,259 ไร่ ประกอบด้วยส่วนพื้นที่การศึกษา 2 เขตและส่วนพื้นที่วิจัยและปฏิบัติการ 3 เขตได้แก่

### วิทยาเขตขอนแก่น

มหาวิทยาลัยขอนแก่น วิทยาเขตขอนแก่น ตั้งอยู่เลขที่ 123 หมู่ 16 ถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น มีพื้นที่ทั้งหมด 5,500 ไร่ เป็นที่ตั้งของ 18 คณะ 4 วิทยาลัย และสถานที่ต่างๆ ดังนี้

#### คณะวิชา


|  |  |
| --- | --- |
| * คณะแพทยศาสตร์
* คณะพยาบาลศาสตร์
* คณะเทคนิคการแพทย์
* คณะทันตแพทยศาสตร์
* คณะเภสัชศาสตร์
* คณะสาธารณสุขศาสตร์
* คณะสัตวแพทยศาสตร์
* คณะเกษตรศาสตร์
* คณะวิศวกรรมศาสตร์
* คณะวิทยาศาสตร์
* คณะเทคโนโลยี
* คณะสถาปัตยกรรมศาสตร์
 | * คณะมนุษยศาสตร์และสังคมศาสตร์
* คณะศึกษาศาสตร์
* คณะบริหารธุรกิจและการบัญชี
* คณะศิลปกรรมศาสตร์
* คณะนิติศาสตร์
* คณะเศรษฐศาสตร์
* วิทยาลัยการปกครองท้องถิ่น
* วิทยาลัยนานาชาติ
* บัณฑิตวิทยาลัย
* วิทยาลัยบัณฑิตศึกษาการจัดการ
* สถาบันขงจื๊อ

  |

#### สถานที่สำคัญ


|  |  |
| --- | --- |
| * หอนิทรรศการศิลปวัฒนธรรม สำนักส่งเสริมศิลปวัฒนธรรม
* ศูนย์ประชุมอเนกประสงค์กาญจนาภิเษก (Golden Jubilee Convention Hall)
* โรงเรียนสาธิตมหาวิทยาลัยขอนแก่น (ศึกษาศาสตร์) (Demonstration School of Khon Kaen University)

อยู่บริเวณริมบึงสีฐานทางเข้าประตู 2 ด้านถนนมะลิวัลย์* สถานีกระแสไฟฟ้าย่อย มข. อยู่บริเวณเขตฟาร์ม
* บริเวณอุทยานเทคโนโลยีการเกษตร
* สำนักงานอธิการบดี อาคาร 1 (Office of the President)
	+ กองกลาง
	+ กองคลัง
	+ กองแผนงาน
* สำนักงานอธิการบดี อาคาร 2 (Office of the President 2) ประกอบด้วย
	+ กองการเจ้าหน้าที่
	+ กองอาคารและสถานที่
* อาคารพลศึกษา, สนามกีฬากลาง (Gymnasium)
* หอพักนพรัตน์ (หอเก้าหลัง) **อยู่ใกล้ทางออกประตู 9**
* อาคารแก่นกัลปพฤกษ์, สถานีวิทยุ F.M 103 (Kaen Kalapapluk Building, F.M.103 Radio Station)
* งานรักษาความปลอดภัย (Security Office)
* กองกิจการนักศึกษา (Student Affairs Division)
	+ ศูนย์อาหารและบริการ 2 (โรงชาย) (Cafeteria 2)
	+ สภานักศึกษา (Student Coucils)
	+ องค์การนักศึกษา (Student Union)
* ศูนย์อาหารและบริการ (Cafeteria 1)
* สมาคมศิษย์เก่า (Alumni Association)
* อาคารขวัญมอ (Kwunmor Building)
* คณะสัตวแพทยศาสตร์ (Faculty of Veterinary Medicine)
	+ โรงพยาบาลสัตว์ คณะสัตวแพทยศาสตร์ (Veterinary Teaching Hospital)
* โรงเรียนสาธิตมหาวิทยาลัยขอนแก่น (มอดินแดง) (Modindeang Demonstration School Khon Kaen University)
* สถาบันวิจัยและพัฒนาวิชาชีพครูสำหรับอาเซียน (Institute for Research and Development in Teaching Profession for ASEAN)

อยู่ใกล้บริเวณศาลเจ้าพ่อมอดินแดงทางเข้าประตู 1 ถนนมิตรภาพ* คณะเกษตรศาสตร์ (Faculty of Agriculture)
* คณะเทคโนโลยี (Faculty of Technology)
* สำนักวิทยบริการ (Central Library)
* คณะวิทยาศาสตร์ (Faculty of Science) ประกอบด้วย
	+ สถาบันวิจัยและพัฒนา (Research and Development Institute)
	+ สำนักบริหารการวิจัย
* คณะมนุษยศาสตร์และสังคมศาสตร์ (Faculty of Humanities and Social Sciences)
 | * อาคารบริการวิชาการ ประกอบด้วย
	+ สำนักบริหารและพัฒนาวิชาการ (Bureau Of Academic Administration and Development)
	+ ศูนย์บริการวิชาการ (Academic Services Centre)
	+ บัณฑิตวิทยาลัย (Graduate School)
* ศาลาพระราชทานปริญญาบัตร (เดิม)
	+ สโมสรอาจารย์-ข้าราชการ (Commencement Pavilion, Faculty Club)
* ศูนย์คอมพิวเตอร์ (Computer Centre)
* คณะวิศวกรรมศาสตร์ (Faculty of Engineering)
* คณะบริหารธุรกิจและการบัญชี (Khon Kaen Business School)
	+ วิทยาลัยบัณฑิตการจัดการ (MBA)
* คณะศึกษาศาสตร์ (Faculty of Education)
* คณะสถาปัตยกรรมศาสตร์ (Faculty of Architecture)
* สถาบันความร่วมมือเพื่อพัฒนาเศรษฐกิจลุ่มน้ำโขง (Institute for Economic Development and Cooperation for the Greater Mekong)
* อาคาร 25 ปี (25 th aniversary Pavilion)
* คณะเภสัชศาสตร์ (Faculty of Pharmaceutical Sciences)
* คณะสาธารณสุขศาสตร์ (Faculty of Public Health)
* คณะพยาบาลศาสตร์ (Faculty of Nursing)
* คณะเทคนิคการแพทย์ (Faculty of Associated Medical Sciences)
* คณะแพทยศาสตร์ (Faculty of Medicine)
	+ โรงพยาบาลศรีนครินทร์ (Srinagarind Hospital)
* 'คณะทันตแพทยศาสตร์ (Faculty of Dentistry)
	+ โรงพยาบาลทันตกรรม (Dental Hospital)
* คณะศิลปกรรมศาสตร์ (Faculty of Fine and Applied Arts)
* พิพิธภัณฑ์ธรรมชาติวิทยา มหาวิทยาลัยขอนแก่น (Natural History Museum)
* คณะนิติศาสตร์ (Faculty of Law)
* วิทยาลัยการปกครองท้องถิ่น (College of Local Administration)
* สะพานขาว
* สระพลาสติก
* สถาบันขงจื้อ
* ศูนย์อาหารและบริการ 3 (หนองแวง)
* คุ้มศรีฐาน
* สวนร่มเกล้ากาลพฤกษ์
* บ้านชีวาศิลป์มอดินแดง

  |

### วิทยาเขตหนองคาย

วิทยาเขตหนองคาย เป็นวิทยาเขตแห่งแรกของมหาวิทยาลัยขอนแก่น โดยตั้งอยู่ที่จังหวัดหนองคาย ก่อตั้งเมื่อ พ.ศ. 2538 เปิดรับนักศึกษาครั้งแรก พ.ศ. 2541 ทำการเรียนการสอนใน 1 คณะวิชา 16 หลักสูตร นับได้ว่าเป็นศูนย์กลางการศึกษาของรัฐในภูมิภาคอีสานตอนบน มีสีประจำคือสีเปลือกไม้ ต้นไม้ประจำวิทยาเขตหนองคายคือต้นชิงชัน ปัจจุบันมีบัณฑิตจบการศึกษาระดับปริญญาตรี มากกว่า 3,000 คน ในช่วง 20 ปีที่ผ่านมา มหาวิทยาลัยขอนแก่น วิทยาเขตหนองคาย ตั้งอยู่เลขที่ 112 หมู่ 7 ถนนมิตรภาพ ตำบลหนองกอมเกาะ อำเภอเมืองหนองคาย จังหวัดหนองคาย มีพื้นที่กว่า 3,413 ไร่ เป็นส่วนกระจายการศึกษาของมหาวิทยาลัยขอนแก่น 

#### คณะวิชา

* คณะสหวิทยาการ

#### สถานที่สำคัญ

* พิพิธภัณฑ์สัตว์น้ำสิรินธร

### สถานีทดลองและฝึกอบรมเกษตรกรรม

ตั้งอยู่ในจังหวัดร้อยเอ็ด มีพื้นที่ทั้งหมด 1,170 ไร่

### สถานีฟาร์มฝึกนักศึกษา คณะสัตวแพทยศาสตร์

ตั้งอยู่ในบ้านนาดอกไม้ อำเภอวังสะพุง จังหวัดเลย มีพื้นที่ทั้งหมด 2,106 ไร่

### สถานีทดลองและฝึกอบรม เขื่อนจุฬาภรณ์

ตั้งอยู่ในจังหวัดชัยภูมิ มีพื้นที่ทั้งหมด 70 ไร่

ชีวิตในมหาวิทยาลัย
------------------

กิจกรรมการต้อนรับน้องใหม่ของนักศึกษาในสถาบันอุดมศึกษาต่าง ๆ เป็นประเพณีที่ได้ยึดถือปฏิบัติกันมาเป็นเวลานาน ซึ่งจะจัดในช่วงต้นของการเปิดภาคเรียนแรกของปีการศึกษา การดำเนินรูปแบบของกิจกรรมมีความแตกต่างกันบ้างในแต่ละสถาบัน แต่มีวัตถุประสงค์เดียวกันคือ เพื่อเสริมสร้างความรัก ความสามัคคีระหว่าง รุ่นพี่ – รุ่นน้อง หรือรุ่นน้อง – รุ่นน้อง ส่งเสริมให้มีน้ำใจช่วยเหลือซึ่งกันและกัน

สำหรับมหาวิทยาลัยขอนแก่นกิจกรรมรับน้องใหม่เป็นกิจกรรมหนึ่งของมหาวิทยาลัยที่ดำเนินการต่อเนื่องมาเป็นเวลายาวนานนับตั้งแต่ปี พ.ศ. 2507 เป็นต้นมาจนถึงปัจจุบัน ภายใต้การกำกับดูแลจากมหาวิทยาลัยโดยฝ่ายพัฒนานักศึกษาให้มีการดำเนินการที่เหมาะสม และเป็นไปในแนวทางสร้างสรรค์ เนื่องจากตระหนักถึงความสำคัญในการที่จะให้นักศึกษาได้พัฒนาบุคลิกภาพทั้งอารมณ์ สังคม ควบคู่ไปกับการพัฒนาทางด้านสติปัญญาด้วย เพื่อให้เป็นการสอดคล้องกับนโยบายของมหาวิทยาลัยขอนแก่น ด้านการพัฒนานักศึกษาให้เป็นผู้ที่มีคุณภาพและศักยภาพทั้งด้าน วิทยา ปัญญา จริยา และสามารถนำองค์ความรู้ตอบสนองความต้องการของชุมชน สังคม และประเทศได้ โดยอาศัยการจัดกิจกรรมเป็นสื่อกลางควบคู่ไปกับการเรียนการสอน รูปแบบการจัดกิจกรรมรับน้องใหม่นักศึกษารุ่นพี่จะเป็นผู้จัดขึ้น ตลอดทั้งเป็นผู้ดำเนินการควบคุมกิจกรรม องค์การนักศึกษามหาวิทยาลัยขอนแก่นได้จัดกิจกรรมรับน้องใหม่ขึ้นมาหลายรูปแบบแต่ที่จะนำเสนอให้ทราบมีดังต่อไปนี้

หนังสือเชียร์ เชียร์กลาง กาลพฤกษ์ ช่อที่ 39 ปี 2545

  

**กิจกรรมกลุ่มสัมพันธ์**
กิจกรรมกลุ่มสัมพันธ์ เป็นกิจกรรมที่เสริมสร้างขึ้นโดยกลุ่มนักศึกษาที่มีใจรักในกิจกรรมการต้อนรับน้องใหม่จากการที่ได้พบและประทับใจในกิจกรรมตอนที่เป็นน้องใหม่ ความอบอุ่นของกิจกรรมการต้อนรับน้องใหม่ ทำให้คนจำนวนหนึ่งได้รวมตัวกันเพื่อมาสร้างสรรค์กิจกรรมดีๆให้กับนักศึกษา หรือนักศึกษาใหม่ที่จะเข้ามาในภาคเรียนต้น หรือที่เรียกว่า "Freshy "
กลุ่มสัมพันธ์จะประกอบด้วยการแบ่งกลุ่มนักศึกษาใหม่ที่เข้ามาในปีการศึกษานั้นๆ เป็นกลุ่มคละกันทุกคณะ มีทั้งหมด ๒๕ กลุ่ม โดยใช้ตัวอักษรภาษาอังกฤษ A – Z ในที่นี้จะยกเว้นกลุ่ม F เพราะถือว่าชื่อไม่เป็นมงคลสำหรับนักศึกษา ซึ่งเป็นเกรดที่ทุกคนไม่อยากที่จะได้
ในแต่ละกลุ่มนั้นจะมีพี่เลี้ยงประจำกลุ่ม ซึ่งผ่านการฝึกซ้อมใช้เวลาในช่วงเวลาเปิดภาคเรียนที่ ๓ หรือที่เรียกกันว่า "ซัมเมอร์" นั่นเอง ตลอดระยะเวลานี้จะเป็นช่วงการฝึกซ้อม การอบรม การใช้กิจกรรมที่เหมาะสม นันทนาการสร้างความบันเทิง การ สร้างความสนุกสนาน การสร้างความเป็นผู้นำ การดูแลน้องอย่างปลอดภัย กิจกรรมสถานการณ์จำลองเพื่อให้แก้ปัญหา การร้องเพลงอย่างถูกต้อง การสร้างความเป็นหนึ่งเดียวเป็นมหาวิทยาลัยโดยไม่แบ่งว่าใครอยู่คณะใด และกิจกรรมเสริมต่างๆมากมาย เพื่อให้พี่เลี้ยงน้องใหม่มีประสบการณ์ที่หลากหลายมาถ่ายทอดให้น้องในกลุ่มของตน
การจัดกิจกรรมปีที่ผ่านมานั้นใช้ระยะเวลาการดำเนินกิจกรรม ๓ วันก่อนเปิดภาคการศึกษา ซึ่งเป็นวันที่ พี่เลี้ยงน้องใหม่ เฝ้าคอยอย่างใจจดใจจ่ออยากที่จะทำกิจกรรมที่สร้างสรรค์ของมหาวิทยาลัยขอนแก่นให้น้องใหม่ทุกคนได้มีส่วนร่วม ไม่น่าเชื่อว่ากิจกรรมที่มีระยะเวลาไม่นานแต่ก็ทำให้พี่เลี้ยงน้องใหม่รักน้องใหม่เหมือนหนึ่งในสายเลือดเดียวกัน ผสานความเป็นหนึ่งแก่มหาวิทยาลัยขอนแก่นได้เป็นอย่างดี จนเป็นที่น่าสนใจจากมหาวิทยาลัยต่างๆที่อยากได้รูปแบบกิจกรรมกลุ่มสัมพันธ์ของมหาวิทยาลัยเรา แต่ก็ยังคงเป็นมหาวิทยาลัยขอนแก่นที่ทำกิจกรรมสร้างสรรค์รูปแบบนี้ได้เป็นมหาวิทยาลัยเดียวในโลก

**กิจกรรมวันรวมช่อกาลพฤกษ์และไหว้ศาลเจ้าพ่อมอดินแดง**
กิจกรรมวันรวมช่อกาลพฤกษ์และไหว้ศาลเจ้าพ่อมอดินแดง เป็นกิจกรรมที่เกิดขึ้นติดต่อกันมาทุกปี ตั้งแต่ปีพ.ศ. ๒๕๔๕เพื่อสร้างความเป็นหนึ่งเดียวโดยนักศึกษาใหม่หรือน้องใหม่ทุกคนนั้นจะได้เข้าร่วมกิจกรรมเพื่อเป็นการสร้างขวัญกำลังใจ ความเป็นสิริมงคลปีที่ผ่านมาจะมีการลอดซุ้มแสดงความเป็นเลือดสีอิฐโดยผ่านดินแดง และสักการะศาลเจ้าพ่อมอดินแดง สิ่งศักดิ์สิทธิ์ของชาวมหาวิทยาลัยขอนแก่น ทั้งยังเป็นการสร้างโอการสให้น้องใหม่ได้สร้างความเป็นอันหนึ่งอันเดียวกันและสืบทอดวัฒนธรรมอันดีต่อไป
กิจกรรมที่ผ่านมานั้นจะใช้ระยะเวลาการดำเนินกิจกรรม ๑ วันโดยแบ่งเป็น ๒ ช่วงคือช่วงเช้าเป็นการรวมน้องใหม่ตามกลุ่มต่างๆ และทยอยออกจากโรงยิมเดินออกมา เมื่อถึงสถานที่หมายจะใช้เวลาในการทวนเพลงมหาวิทยาลัยขอนแก่นที่สอนโดยพี่เลี้ยงน้องใหม่ตลอดระยะเวลา ๓ วัน ของกลุ่มสัมพันธ์ ในขณะที่รอเพื่อที่จะลอดผ่านขอนแก่นจำลองที่พี่เลี้ยงน้องใหม่ทำขึ้น ก็จะดำเนินกิจกรรมนันทนาการ หรือที่เรียกอย่างติดปากว่า "สันทนาการ "นั่นเอง
ในวันนี้กิจกรรมต่างๆที่พี่เลี้ยงน้องใหม่เตรียมมาเพื่อให้น้องเล่นระหว่างการรอลอดซุ้มเพื่อจะไปสู่การสักการบูชาศาลเจ้าพ่อมอดินแดงนั้น เป็นกิจกรรมที่สุนกสนานไม่แพ้กิจกรรมกลุ่มสัมพันธ์เลย และเป็นวันที่น้องใหม่ของแต่ละกลุ่มมากันอย่างมากมาย นับเป็นภาพที่อบอุ่นและน่าภูมิใจอย่างยิ่งที่พี่น้องแห่งทุกคนได้มีส่วนร่วมในการทำกิจกรรมการรับน้องแบบสร้างสรรค์และดีงามของมหาวิทยาลัยขอนแก่น

**กิจกรรมร้องเพลงร่วมสถาบัน (เชียร์กลาง)** 
กิจกรรมร้องเพลงร่วมสถาบัน (เชียร์กลาง) วันที่น้องใหม่ทุกคนจะมารวมกันที่สนามกีฬากลาง หรือสนามที่จัดเตรียมไว้เพื่อให้น้องใหม่ทุกคนได้พิสูจน์ความเป็นมหาวิทยาลัยขอนแก่นของตนเองหลังจากได้ร่วมกิจกรรมการรับน้องอย่างสร้างสรรค์มาอย่างหลากหลาย ตลอดช่วงระยะเวลาที่ได้เข้ามาอยู่ในมหาวิทยาลัยขอนแก่นก่อนการเปิดภาคเรียน กิจกรรมนี้นับเป็นกิจกรรมอันยิ่งใหญ่ที่สร้างความภาคภูมิใจแก่ชาวมหาวิทยาลัยขอนแก่นทุกคน
ในกิจกรรมร้องเพลงร่วมสถาบันนั้นมีนักศึกษาใหม่ พี่ๆนักศึกษารุ่นพี่ และอาจารย์เข้ามามีส่วนร่วมในการดูแลและให้กำลังใจน้องอย่างใกล้ชิด รูปแบบของกิจกรรม คือ การทดสอบการร้องเพลงมหาวิทยาลัยขอนแก่น โดยมีผู้นำเชียร์ที่ได้รับการฝึกซ้อมมาอย่างดีมาให้จังหวะการร้องเพลงแต่ละเพลงและมีประธานเชียร์ที่เป็นนักศึกษารุ่นพี่เป็นผู้พิจารณาการ
ร้องเพลงตามจังหวะที่ถูกต้องและให้คำแนะนำและดูแลเรื่องการร้องเพลงมหาวิทยาลัยขอนแก่นให้มีความเป็นหนึ่งเดียวกันของนักศึกษาใหม่โดยหัวหน้าผู้นำเชียร์จะเป็นผู้ควบคุมจังหวะการร้องเพลง วัตถุประสงค์ของกิจกรรมนี้เพื่อให้น้องใหม่ร้องเพลงสถาบันได้อย่างถูกต้อง เรียนรู้การปรับตัวให้เข้ากับผู้อื่น มีความอดทนเสียสละ เกิดความรักระหว่างน้องใหม่ด้วยกัน น้องใหม่กับรุ่นพี่ ตลอดจนเกิดความภาคภูมิใจในมหาวิทยาลัยขอนแก่นไม่เกิดการแบ่งแยกคณะ การร่วมกิจกรรมนั้นจะแบ่งน้องใหม่ตามกลุ่มสัมพันธ์ A – Z ยกเว้น F โดยเรียงตามลำดับระยะเวลาของการดำเนินกิจกรรมนั้นจะอยู่ในช่วง 2 วัน ระหว่างเวลา 17.00-24.00 น. ในวันก่อนเปิดภาคการศึกษาหรือวันแรกเปิดการศึกษาเป็นเพราะไม่อยากให้เกิดผลกระทบต่อการเรียนของนักศึกษาใหม่

**กิจกรรมตักบาตรน้องใหม่และปลูกต้นไม้ประจำมหาวิทยาลัยขอนแก่น**
กิจกรรมตักบาตรน้องใหม่และปลูกต้นไม้ประจำมหาวิทยาลัยขอนแก่น เป็นกิจกรรมที่สร้างสรรค์เพื่อรักษาประเพณีอันดีงามของไทย และการสร้างความเป็นสิริมงคลแก่ชีวิต ที่ถือว่าการมาอยู่ที่อยู่ใหม่นั้นสิ่งที่จะสร้างความมั่นคงเป็นอันดับแรกคือการสร้างกำลังใจและความดีงาม การจัดกิจกรรมของทุกปีนั้นน้องใหม่จะมารวมตัวกันที่บริเวณสนามกีฬากลางตั้งแต่เวลาเช้าตรู่เพื่อมาตักบาตรข้าสารอาหารแห้งตามแต่จิตศรัทธาของผู้ที่มาตักบาตร แต่เป็นกิจกรรมที่สร้างสรรค์อนุรักษ์ประเพณีที่ดีงามของไทย
นอกจากนี้ในวันเดียวกันจะเป็นกิจกรรมการปลูกต้น"กาลพฤกษ์" ต้นไม้ประจำมหาวิทยาลัยขอนแก่นตามพื้นที่บริเวณต่างๆของมหาวิทยาลัยขอนแก่น เพื่อสร้างแรงจูงใจในการสร้างสรรค์พื้นที่สีเขียวให้มากขึ้นและเป็นการลดสภาวะโลกร้อนได้อีกทาง นับว่ามหาวิทยาลัยขอนแก่นนั้นเริ่มรณรงค์เกี่ยวกับการลดสภาวะโลกร้อนมานานแล้ว
ระยะเวลาการจัดกิจกรรมนั้นเป็นการจัดกิจกรรมตลอดทั้งวัน และในวันเดียวกันนี้เองอาจมีการบริจาคโลหิตเพื่อเป็นการกุศลได้อีกทางหนึ่ง นับว่ามาวันนี้แล้วได้ทำความดีหลายๆอย่างเป็นความสุขของการเริ่มต้นการศึกษาในแดนขุมปัญญาของอีสานแห่งนี้ได้เป็นอย่างดีเลยทีเดียว และในบางปีอาจมีกิจกรรมการแข่งกีฬากลุ่มสัมพันธ์เพื่อเป็นการเชื่อมความสัมพันธ์ที่ดีอีกทางหนึ่ง

**กิจกรรมบายศรีสู่ขวัญน้องใหม่**
กิจกรรมบายศรีสู่ขวัญน้องใหม่ เป็นกิจกรรมสร้างขวัญกำลังใจที่ดีของน้องใหม่ทุกคนโดยน้องใหม่ทุกคนจะได้เข้าร่วมพิธีที่หอประชุมอเนกประสงค์กาญจนาอภิเษกมหาวิทยาลัยขอนแก่น โดยมีอธิการบดีมหาวิทยาลัย รองอธิการบดีฝ่ายต่างๆ ผู้หลักผู้ใหญ่ คณาจารย์ รุ่นพี่และบุคคลต่าง มีส่วนร่วมในพิธีด้วย การผูกข้อมือนั้นเป็นการแสดงความห่วงใย กำลังใจและความรักที่มีต่อกัน การดำเนินกิจกรรมจะอยู่ในช่วงเสาร์ หรืออาทิตย์ของสัปดาห์แรกในการเปิดภาคเรียน เพื่อเสริมความเป็นสิริมงคลและเรียกขวัญกำลังใจให้กลับมาอยู่กับเนื้อกับตัว ตามคติความเชื่อของชาวอีสาน
การร่วมกิจกรรมนั้นน้องใหม่จะต้องแต่งกายเป็นชุดเสื้อม่อฮ่อมเพื่อสร้างความเป็นเอกลักษณ์ที่เหมาะสมกับประเพณีและวัฒนธรรมดั้งเดิมของชาวอีสาน โดยในวันนี้พี่เลี้ยงน้องใหม่ที่ดูแลน้องใหม่มาตลอดระยะเวลาการทำกิจกรรมการรับน้องใหม่นั้นก็จะมาดูแลน้องทุกคนและร่วมร้องเพลงเพื่อสร้างกำลังใจในการเรียนรู้และต่อสู้กับปัญหาชีวิตที่จะเกิดขึ้นในระหว่างความรับผิดชอบที่ตนต้องประสบพบเจอในมหาวิทยาลัย

ซึ่งมีวัตถุประสงค์โดยรวมคือสร้างความเป็นสิริมงคลให้เกิดขึ้นแก่น้องใหม่ ให้น้องใหม่เกิดความรัก ความภูมิใจในสถาบัน เกิดความรักความสามัคคีในหมู่คณะ เน้นความมีระเบียบวินัย สร้างความสัมพันธ์อันดีระหว่างรุ่นพี่กับรุ่นน้องและเพื่อให้น้องใหม่ปรับตัวให้เข้ากับสภาพแวดล้อมของมหาวิทยาลัยขอนแก่นได้เป็นอย่างดี

ส่วนการเรียนในมหาวิทยาลัยขอนแก่นจะใช้เวลาใกล้เคียงกับการเรียนใน มหาวิทยาลัยอื่น โดยทั่วไปจะใช้เวลา 4 ปีในการเรียน แต่สำหรับคณะศึกษาศาสตร์ และคณะสถาปัตยกรรมศาสตร์ จะใช้เวลา 5 ปี ในขณะที่ คณะแพทยศาสตร์ คณะทันตแพทยศาสตร์ คณะเภสัชศาสตร์ และคณะสัตวแพทยศาสตร์จะใช้เวลา 6 ปี ตลอดระยะเวลาการเรียน มีทั้งการเรียนในคณะของตนเอง และการเรียนวิชานอกคณะได้ พบปะกับบุคคลในคณะอื่น นอกจากนี้ ยังมีการร่วมกิจกรรมในมหาวิทยาลัยหลายอย่าง ไม่ว่าการเข้าชมรมของมหาวิทยาลัย การเข้าชมรมของคณะ การเล่นกีฬา หรือการพบปะกับเพื่อนหรือรุ่นพี่ที่มาจากโรงเรียนเดียวกันที่

งานลอยกระทง
งานลอยกระทงจัดขึ้นทุกทุกปีในวันลอยกระทง โดยจัดให้มีการประกวดกระทง ประกวดนางนพมาศ การแสดงศิลปวัฒนธรรมไทย และ การแสดงของมหาวิทยาลัยซีหนาน (Southwest University) ประเทศจีนที่สวยงามตระการตา ได้รับความสนใจจากผู้ชมเป็นอย่างมาก โดยการจัดงานประเพณีลอยกระทงนั้น เป็นกิจกรรมที่สอดคล้องกับพันธกิจของมหาวิทยาลัยขอนแก่น ด้านการทำนุบำรุงศิลปวัฒนธรรม ซึ่งมหาวิทยาลัยขอนแก่นได้ให้การทำนุบำรุงและการสนับสนุนมาโดยตลอด ทั้งศิลปวัฒนธรรมท้องถิ่นและศิลปวัฒนธรรมประจำชาติ 

พิธีสักการะศาลเจ้าพ่อมอดินแดง
พิธีสักการะศาลเจ้าพ่อมอดินแดงจัดขึ้นในระหว่างวันที่ ๑๙-๒๐ พฤศจิกายน ณ มณฑลพิธีศาลเจ้าพ่อมอดินแดง ถือเป็นงานประเพณีที่ชาวมหาวิทยาลัยขอนแก่นได้ร่วมใจกันจัดขึ้นเป็นประจำทุกปี เพื่อแสดงถึงความเคารพบูชา และความศรัทธาของบุคลากร นักศึกษา มหาวิทยาลัยขอนแก่น ที่มีต่อศาลเจ้าพ่อมอดินแดง การจัดงานได้กำหนดให้มี พิธีบวงสรวงศาลเจ้าพ่อมอดินแดง การแสดงมหรสพสมโภช เช่น ภาพยนตร์ หมอลำ ลิเก การแสดงจากชมรมนักศึกษาและการแสดงศิลปินพื้นบ้านอีสาน เป็นต้น

กิจกรรมบำเพ็ญประโยชน์และอาสาสมัคร
การออกค่ายอาสาสมัครของนักศึกษาแห่งมหาวิทยาลัยขอนแก่นมีหลายองค์การ เช่น ชมรมอาสาพัฒนา เป็นต้น ทั้งนี้นักศึกษามหาวิทยาลัยขอนแก่นที่จะได้รับการเสนอชื่อการเข้ารับพระราชทานปริญญาบัตร จะต้องเป็นนิสิตที่ทำกิจกรรมในด้านต่า
เป็นการพัฒนานิสิตในด้าน จริยธรรมและคุณธรรม วิชาการและทักษะวิชาชีพ สุขภาพ โดยเป็นการพัฒนาตนเองและเป็นการทำประโยชน์แก่สังคมอีกด้วย

**พิธีพระราชทานปริญญาบัตร**

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระองค์เสด็จพระราชดำเนินมาในการพิธีพระราชทานปริญญาบัตรของมหาวิทยาลัยขอนแก่นครั้งแรก เมื่อวันที่ 16 ธันวาคม 2511 และได้เสด็จพระราชดำเนินในการพิธีพระราชทานปริญญาบัตรด้วยพระองค์เองเรื่อยมาจนถึงปี พ.ศ. 2541 และทรงพระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาปฏิบัติพระราชกรณียกิจแทนพระองค์ในการพระราชทานปริญญาบัตร แก่บัณฑิต มหาบัณฑิต และดุษฎีบัณฑิตของมหาวิทยาลัยขอนแก่น ณ ศูนย์ประชุมอเนกประสงค์กาญจนาภิเษก มหาวิทยาลัยขอนแก่น
อำเภอเมืองขอนแก่น จังหวัดขอนแก่น

ซึ่งวันพระราชทานปริญญาบัตร จัดให้อยู่ในช่วงเดือนธันวาคมเป็นประจำทุกปี ตามอย่างคราวรับพระราชทานปริญญาบัตรครั้งแรก ในคราวรับพระราชทานปริญญาบัตรครั้งแรกนั้นจัดขึ้นที่ตึกอธิการบดี อาคาร 2 ชั้น 2 โดยนักศึกษาจะนั่งรับปริญญากับพระหัตถ์ของพระบาทสมเด็จพระเจ้าอยู่หัวอย่างใกล้ชิดซึ่งนับเป็นพระกรุณาเป็นล้นพ้น และในการพระราชทานปริญญาบัตรครั้งแรกนั้นมหาวิทยาลัยขอนแก่นได้ถวายปริญญาดุษฎีบัณฑิต ซึ่งเป็นปริญญาใบแรกของมหาวิทยาลัย ทั้งนี้เพื่อความเป็นศิริมงคล

### ครุยวิทยฐานะ

**ครุยวิทยฐานะ มหาวิทยาลัยขอนแก่น** เป็นชุดพิธีการซึ่ง ปัจจุบัน ใช้ในพิธีมอบปริญญาบัตรเพื่อแสดงถึงปริญญา วิทยฐานะที่ได้จากการสำเร็จการศึกษา ครุยวิทยฐานะสำหรับมหาวิทยาลัยขอนแก่น จะกำหนดไว้ในพระราชกฤษฎีกา ซึ่งการใช้ครุยวิทยฐานะสำหรับมหาวิทยาลัยรัฐโดยไม่ชอบนั้นมีโทษ มหาวิทยาลัยขอนแก่น ใช้ครุยแบบโบราณพระราชพิธีไทย ลักษณะแบบครุยจะเป็นชุดครุยคล้าย ๆ ชุดครุยพระยาแรกนา หรือขุนนางสมัยโบราณหรือที่เรียกว่าครุยเทวดา

**ลักษณะครุยวิทยะฐานะ**

* **ครุยดุษฎีบัณฑิต**

ทำด้วยผ้าโปร่งสีขาว มีสำรดรอบขอบและที่ปลายแขน พื้นสำรดทำด้วยสักหลาดสีขาว มีแถบทองขนาด 1 เซนติเมตร ทับบนริมทั้งสองข้าง เว้นระยะ 0.5 เซนติเมตร มีแถบสักหลาดสี ตามสีประจำมหาวิทยาลัย ขนาด 0.5 เซนติเมตร ทั้งสองข้าง เว้นระยะอีก 0.5 เซนติเมตร มีแถบทอง ขนาด 1 เซนติเมตร ทั้งสองข้าง ตอนกลางมีพื้นสักหลาดสีดำขนาด 2 เซนติเมตร ตรงกึ่งกลางติดทับด้วยสักหลาดสีตามสีประจำมหาวิทยาลัย ขนาด 1 เซนติเมตร และมีตรามหาวิทยาลัยทำด้วยโลหะสีเงิน ขนาดสูง 4 เซนติเมตร ติดตามทางดิ่งกลางสำรดบนสักหลาด ตอนหน้าอกทั้งสองข้าง สำรดที่ต้นแขน เช่นเดียวกับสำรดรอบขอบ แต่ตอนกลางมีพื้นสักหลาดสีดำ ตรงกึ่งกลาง ห่างจากขอบ 0.5 เซนติเมตร ติดทับด้วยสักหลาดสีตามสีประจำมหาวิทยาลัย จำนวน 3 เส้น แต่ละเส้นคั่นด้วยแถบทองขนาด 1 เซนติเมตร โดยเว้นระยะระหว่างแถบ 0.5 เซนตเมตร

* **ครุยมหาบัณฑิต**

เช่นเดียวกับครุยดุษฎีบัณฑิต แต่ตอนกลางของสำรดที่ต้นแขนมีแถบ สักหลาดสีตามสีประจำมหาวิทยาลัย จำนวน 2 เส้น คั่นด้วยแถบทองขนาด 1 เซนติเมตร โดยเว้นระยะระหว่างแถบ 0.5 เซนติเมตร

* **ครุยบัณฑิต**

เช่นเดียวกับครุยดุษฎีบัณฑิต แต่ตอนกลางของสำรดที่ต้นแขนมีแถบสักหลาดสีตามสีประจำมหาวิทยาลัย จำนวน 1 เส้น

* **ครุยประกาศนียบัตรบัณฑิตชั้นสูง**

เช่นเดียวกับครุยมหาบัณฑิต แต่ตรามหาวิทยาลัยทำด้วยโลหะสีทอง

* **ครุยประกาศนียบัตรบัณฑิต**

เช่นเดียวกับครุยบัณฑิต แต่ตรามหาวิทยาลัยทำด้วยโลหะสีทอง

* **ครุยประจำตำแหน่งของนายกสภามหาวิทยาลัยและอุปนายกสภามหาวิทยาลัย**

เป็นครุยพื้นผ้าโปร่งสีขาว มีสำรดรอบขอบและที่ต้นแขนกับปลายแขน พื้นสำรดทำด้วยสักหลาดสีขาว มีแถบทองขนาด 1 เซนติเมตร ทับบนริมทั้งสองข้าง เว้นระยะ 0.5 เซนติเมตร มีแถบสักหลาดสีตามสีประจำ มหาวิทยาลัย ขนาด 1 เซนติเมตร ทั้งสองข้าง เว้นระยะอีก 0.5 เซนติเมตร มีแถบทอง ขนาด 1 เซนติเมตร ตอนกลางมีพื้นสักหลาดสีแดงชาด ติดแถบสักหลาดสีตามสีประจำมหาวิทยาลัย ขนาด 3 เซนติเมตร ทั้งสองข้างโดยติดห่างจากขอบสักหลาดสีแดงชาด 0.5 เซนติเมตร และมีตรามหาวิทยาลัยทำด้วยโลหะสีทองขนาดสูง 4 เซนติเมตร ติดตามทางดิ่งกลางสำรดบนสักหลาดตอนหน้าอกทั้งสองข้าง และมีสร้อยทำด้วยโลหะสีทองพร้อมด้วยเครื่องหมายของมหาวิทยาลัยตามแบบที่สภามหาวิทยาลัยกำหนดระหว่างตรามหาวิทยาลัยทั้งสองข้าง ยึดติดกับครุยประมาณร่องหัวไหล

* **ครุยประจำตำแหน่งของกรรมการสภามหาวิทยาลัย ผู้บริหาร และคณาจารย์ของมหาวิทยาลัย**

เช่นเดียวกับครุยประจำตำแหน่งของนายกสภามหาวิทยาลัย แต่ไม่มีสร้อย

การเดินทาง
----------

### รถสองแถว

การเดินทางจากภายนอกเข้ามาภายในมหาวิทยาลัยขอนแก่นจะมีรถสองแถวที่วิ่งเข้าไปในมหาวิทยาลัย 7 สาย ดังนี้ 

* สาย 4 19 และ 20 ผ่านบริเวณ โรงพยาบาลศรีนครินทร์ - ประตูมอดินแดง
* สาย 5 และ 10 ผ่านบริเวณ ประตูสีฐาน
* สาย 8 เก่า ผ่านบริเวณ ประตูสีฐาน - ศูนย์อาหารและบริการ 1 (คอมเพล็กซ์)
* สาย 8 ใหม่ ผ่านบริเวณ โรงพยาบาลศรีนครินทร์ - ศูนย์อาหารและบริการ 1 (คอมเพล็กซ์)

### รถตู้โดยสาร

รถตู้โดยสาร ปอ.14 จะแบ่งเป็น 2 จุดจอด คือ ศูนย์อาหารและบริการ 1 (คอมเพล็กซ์) และกังสดาล ซึ่งผ่านบริเวณ เซ็นทรัลพลาซ่า ขอนแก่น และ บขส.3

### รถขอนแก่นซิตี้บัส

* รถขอนแก่นซิตี้บัส สายสีเขียว (บขส.3 - สนามบิน) จอดบริเวณสะพานลอยฝั่งตรงข้ามประตูสีฐาน(ไปสนามบิน) และป้อม รปภ.ประตูสีฐาน (ไป บขส.3)

### รถโดยสารภายใน KKU Smart Transit

สำหรับรถโดยสารภายใน สามารถแบ่งเป็น 4 สาย

ศิษย์เก่าระดับปริญญาตรีที่มีชื่อเสียง
-------------------------------------

*ดูบทความหลักที่ รายนามบุคคลสำคัญจากมหาวิทยาลัยขอนแก่น*
ศิษย์เก่าที่มีชื่อเสียงจากมหาวิทยาลัยขอนแก่นตั้งแต่อดีตจนถึงปัจจุบัน มีหลากหลายตั้งแต่บุคคลสำคัญในด้านการเมืองการปกครอง นักวิชาการ ศิลปิน ข้าราชการและคณาจารย์ เช่น

* สมศักดิ์ เกียรติสุรนนท์ อดีตประธานรัฐสภาไทย, ประธานสภาผู้แทนราษฎรไทย และรัฐมนตรี
* สุรพงษ์ โตวิจักษณ์ชัยกุล อดีตรองนายกรัฐมนตรี, รัฐมนตรีว่าการกระทรวงการต่างประเทศของไทย
* โชติ ตราชู ปลัดกระทรวงการท่องเที่ยวและกีฬา อดีตปลัดกระทรวงทรัพยากรธรรมชาติและสิ่งแวดล้อม
* กอบชัย สังสิทธิสวัสดิ์ ปลัดกระทรวงอุตสาหกรรม
* ศาสตราจารย์ วุฒิสาร ตันไชย เลขาธิการสถาบันพระปกเกล้า
* ชินภัทร ภูมิรัตน อดีตปลัดกระทรวงศึกษาธิการ
* สมพงษ์ ปรีเปรม ผู้ว่าการการไฟฟ้าส่วนภูมิภาค
* กวี อารีกุล อดีตผู้ว่าการการประปานครหลวง
* เจริญ ภัสระ อดีตผู้ว่าการการประปานครหลวง
* มานิต ปานเอม ผู้ว่าการการประปานครหลวง
* สมบูรณ์ สุนัทพงศ์ศักดิ์ ผู้ว่าการการประปาส่วนภูมิภาค
* รศ.ดร.กิตติชัย ไตรรัตนศิริชัย อดีตอธิการบดีมหาวิทยาลัยขอนแก่น
* วิทูร สุริยวนากุล นักธุกิจ, เศรษฐีไทยรวยอันดับที่ 31 (จัดโดย นิตยสาร Forbes 2022)
* อดิศักดิ์ ตั้งมิตรประชา นักธุกิจ, เศรษฐีไทยรวยอันดับที่ 38 (จัดโดย นิตยสาร Forbes 2022)
* มงคล ประกิตชัยวัฒนา นักลงทุน, เศรษฐีไทยรวยอันดับที่ 42 (จัดโดย นิตยสาร Forbes 2022)
* พีระพงศ์ จรูญเอก นักธุรกิจ, ประธานเจ้าหน้าที่บริหารและผู้ก่อตั้งบริษัท ออริจิ้น พร็อพเพอร์ตี้
* อภิสิทธิ์ รุจิเกียรติกำจร นักธุรกิจ, อดีตผู้บริหาร ปตท.
* ดร.จิราพร ศิริคำ กรรมการผู้จัดการใหญ่ บริษัทผลิตไฟฟ้า จำกัด(มหาชน) (EGCO)
* ศ.ดร.สมชาติ โสภณรณฤทธิ์ ราชบัณฑิต, ศาสตราจารย์ด้านเทคโนโลยีพลังงาน
* หม่อมหลวงจักรานพคุณ ทองใหญ่ นักวิชาการทางการเกษตร
* รศ.วัชรินทร์ กาสลัก อธิการบดีมหาวิทยาลัยบูรพา
* รศ.นพ.ชาญชัย พานทองวิริยะกุล อธิการบดีมหาวิทยาลัยขอนแก่น
* ศ.ดร.ประกอบ วิโรจนกูฏ อดีตอธิการบดีมหาวิทยาลัยอุบลราชธานี
* รศ.สัมพันธ์ พันธุ์พฤกษ์ อดีตผู้อำนวยการสถาบันทดสอบทางการศึกษาแห่งชาติ (สทศ.)
* ศ.ดร.สุพจน์ หารหนองบัว  อดีตคณบดีคณะวิทยาศาสตร์ จุฬาลงกรณ์มหาวิทยาลัย
* พรทิพย์ โล่ห์วีระ จันทร์รัตนปรีดา อดีตรองประธานวุฒิสภา
* สมศักดิ์ จันทรรวงทอง เลขาธิการสำนักงานคณะกรรมการอ้อยและน้ำตาลทราย
* อัมพร พินะสา เลขาธิการคณะกรรมการการศึกษาขั้นพื้นฐาน
* ธัญญ์วาริน สุขะพิสิษฐ์ สมาชิกสภาผู้แทนราษฎรสังกัดพรรคก้าวไกล, ผู้กำกับภาพยนตร์
* จาตุรงค์ เพ็งนรพัฒน์ สมาชิกสภาผู้แทนราษฎร
* พรเพ็ญ บุญศิริวัฒนกุล สมาชิกสภาผู้แทนราษฎร
* มาลีรัตน์ แก้วก่า อดีตสมาชิกสภาผู้แทนราษฎร และ อดีตสมาชิกวุฒิสภา
* มัลลิกา จิระพันธุ์วาณิช สมาชิกสภาผู้แทนราษฎร
* นพ.เปรมศักดิ์ เพียยุระ อดีตสมาชิกสภาผู้แทนราษฎร
* อาสพลธ์ สรรณ์ไตรภพ สมาชิกสภาผู้แทนราษฎร
* นพ.กิตติศักดิ์ คณาสวัสดิ์ สมาชิกสภาผู้แทนราษฎร
* นพ.ทวีศิลป์ วิษณุโยธิน จิตแพทย์
* พญ.อภิสมัย ศรีรังสรรค์ จิตแพทย์, ผู้ประกาศข่าว
* พญ.อัญชุลี ธีระวงศ์ไพศาล จิตแพทย์, พิธีกร
* นพ.พิชญ์ สันติจิตรุ่งเรือง ติวเตอร์, เจ้าของสถาบันกวดวิชาชีววิทยาไบโอบีม
* นพ.สุกมล วิภาวีพลกุล จิตแพทย์ชื่อดัง
* อภิชาติพงศ์ วีระเศรษฐกุล ผู้กำกับภาพยนตร์
* อโนเชาว์ ยอดบุตร นักแสดง
* ศุกลวัฒน์ คณารศ นักแสดง
* กฤตภาศ ศักดิษฐานนท์ นักแสดง
* โกสินทร์ ราชกรม นักแสดง
* ศุภรุจ เตชะตานนท์ นักร้อง
* หรินทร์ สุธรรมจรัส นักร้องนำวงแทททูคัลเลอร์
* รัฐ พิฆาตไพรี มือกีตาร์และร้องนำวงแทททูคัลเลอร์
* เอกชัย โชติรุ่งโรจน์ มือกลองวงแทททูคัลเลอร์
* ภัทรเดช สงวนความดี นักแสดง
* นพ.เรืองฤทธิ์ ศิริพานิช นักร้อง, นักแสดง, แพทย์
* จตุภัทร์ บุญภัทรรักษา หรือไผ่ ดาวดิน นักเคลื่อนไหวเพื่อประชาธิปไตยและสิทธิมนุษยชน
* วรรณปิยะ ออมสินนพกุล นางแบบ, นักแสดง
* กรกมล เจริญชัย นักแสดง
* ศิริลักษณ์ คอง นักแสดง
* วนรัตน์ รัศมีรัตน์ นักแสดงวัยรุ่น
* ราชภัทร วรสาร นักแสดงวัยรุ่น
* วสุ ห้าวหาญ นักแต่งเพลง, โปรดิวเซอร์
* พรชัย แสนยะมูล นักเขียน
* วรพันธุ์ คล้ามไพบูลย์ สถาปนิก
* ธนากร ศรีชาพันธุ์  นักเทนนิส
* จีรวัลย์ สอนสะอาดดี นักร้อง
* แสงธรรม ชูมีชัย รองนางสาวไทย ประจำปี 2547
* พญ.กอบกุลยา จึงประเสริฐศรี รองนางสาวไทย ประจำปี 2552

อ้างอิง
-------

1. ↑  การกำหนดรหัสตัวพยัญชนะประจำกระทรวงและเลขที่หนังสือออกของ กระทรวงการอดุมศึกษา วิทยาศาสตร์ วิจัย และนวัตกรรม สืบค้นเมื่อ 22 เมษายน 2564
2. ↑  งบประมาณเงินรายได้กลางปีประจำปีงบประมาณ พ.ศ. 2564 มหาวิทยาลัยขอนแก่น เก็บถาวร 2021-07-15 ที่ เวย์แบ็กแมชชีน 16 กรกฎาคม 2564.
3. 1 2  "สถิติบุคลากรจำแนกตามหน่วยงานและประเภทบุคลากร ฐานข้อมูลกองทรัพยากรบุคคล ณ วันที่ 18 กรกฎาคม 2564". มหาวิทยาลัยมหาสารคาม. สืบค้นเมื่อ 18 กรกฎาคม 2564. `{{cite web}}`: ตรวจสอบค่าวันที่ใน: `|accessdate=` (help)
4. ↑  จำนวนนักศึกษามหาวิทยาลัยขอนแก่น สืบค้น 12 กรกฎาคม 2564.
5. ↑  "ชื่อเดิมมหาวิทยาลัย". คลังข้อมูลเก่าเก็บจากแหล่งเดิมเมื่อ 2020-06-06. สืบค้นเมื่อ 2018-05-30.
6. ↑  พระราชบัญญัติมหาวิทยาลัยขอนแก่น พ.ศ. ๒๕๐๘
7. ↑  พระราชบัญญัติ มหาวิทยาลัยขอนแก่น พ.ศ. ๒๕๕๘, ราชกิจจานุเบกษา เล่ม ๑๓๒ ตอนที่ ๖๖ ก หน้า ๒๕ ๑๗ กรกฎาคม ๒๕๕๘
8. ↑  อันดับสถาบันอุดมศึกษาในประเทศไทยโดยสำนักงานคณะกรรมการการอุดมศึกษา#แบบแบ่งกลุ่ม
9. ↑  "หลักสูตรการศึกษามหาวิทยาลัยขอนแก่น". คลังข้อมูลเก่าเก็บจากแหล่งเดิมเมื่อ 2010-12-04. สืบค้นเมื่อ 2009-02-08.
10. ↑  สารสนเทศ 2555 มหาวิทยาลัยขอนแก่น
11. ↑  Top 10 ผู้ยื่นเลือกสูงสุด 2561 โปรแกรมจำลองแอดมิชชัน, Admission Premium สอบเข้ามหาวิทยาลัย, 29 มิถุนายน 2561.
12. ↑  ประกาศสภาร่างรัฐธรรมนูญ เรื่อง ตั้งคณะกรรมาธิการวิสามัญพิจารณาร่างพระราชบัญญัติโอนกิจการการจัดตั้งมหาวิทยาลัยภาคตะวันออกเฉียงเหนือจากสำนักงานสภาการศึกษาแห่งชาติไปเป็นของมหาวิทยาลัยขอนแก่น พ.ศ. ....
13. ↑  ศ.นพ.วันชัย วัฒนศัพท์, "สารจากอธิการบดีมหาวิทยาลัยขอนแก่น", 30 ปี มหาวิทยาลัยขอนแก่น, ขอนแก่น : มหาวิทยาลัย, 2537, หน้า 3
14. ↑  มหาวิทยาลัยขอนแก่น, "คณะเกษตรศาสตร์", ขอนแก่น 18 ปี, 2525, หน้า 63
15. ↑  ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยขอนแก่น
16. ↑  พระราชบัญญัติมหาวิทยาลัยขอนแก่น พ.ศ. ๒๕๐๘
17. ↑  พระราชบัญญัติมหาวิทยาลัยขอนแก่น พ.ศ. ๒๕๕๘, ราชกิจจานุเบกษา, วันที่สืบค้น 17 กรกฎาคม 2558
18. ↑   หนังสือที่ระลึกงานถวายผ้าพระกฐินพระราชทาน มหาวิทยาลัยขอนแก่น พุทธศักราช 2552 : ณ วัดพระธาตุพนมวรมหาวิหาร จังหวัดน่ครพนม 25 ตุลาคม 2552
19. ↑  ราชกิจจานุเบกษา เล่มที่ ๘๔, ตอน ๑๑๗ ก ฉบับพิเศษ, ๑ ธันวาคม พ.ศ. ๒๕๑๐, หน้า 7
20. ↑  MEMOIR Khonkaen University (หนังสือรับน้องรุ่นที่ 39),2545
21. ↑  มหาวิทยาลัยขอนแก่น ครบรอบ 10 ปี. กรุงเทพฯ : กรุงสยามการพิมพ์, 2517
22. ↑  สัมภาษณ์ ผศ.เข้มแข็ง สีตะธนี 21 ตุลาคม 2531 หนังสือครบรอบ 25 มหาวิทยาลัยขอนแก่น
23. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-09-12. สืบค้นเมื่อ 2019-09-24.
24. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-03-18. สืบค้นเมื่อ 2019-09-24.
25. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
26. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
27. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
28. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
29. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
30. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
31. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
32. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
33. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
34. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
35. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
36. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
37. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
38. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
39. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
40. ↑   ราชกิจจานุเบกษา, พระบรมราชโองการประกาศแต่งตั้งอธิการบดีมหาวิทยาลัยขอนแก่น
41. ↑  ราชกิจจานุเบกษา, พระราชกฤษฎีการับวิทยาลัยพยาบาล ในสังกัดสถาบันพระบรมราชชนก สำนักงานปลัดกระทรวง กระทรวงสาธารณสุข เข้าสมทบในมหาวิทยาลัยขอนแก่น พ.ศ. ๒๕๔๐ วิทยาลัยพยาบาลพระบรมราชชนกนครราชสีมา สรรพสิทธิประสงค์ สุรินทร์ อุดรธานี และวิทยาลัยพยาบาลศรีมหาสารคาม จำนวน ๕ แห่ง, เล่ม ๑๑๔, ตอน ๗๖ ก, ๒๖ ธันวาคม พ.ศ. ๒๕๔๐, หน้า ๑
42. ↑  ราชกิจจานุเบกษา, ประกาศมหาวิทยาลัยขอนแก่น เรื่อง สถาบันสมทบของมหาวิทยาลัยขอนแก่น, ๙ มกราคม พ.ศ. ๒๕๖๒
43. ↑  ฐานข้อมูล KKU Scholar สืบค้นวันที่ 2 กรกฎาคม 2562
44. 1 2  คู่มือนักศึกษา มหาวิทยาลัยขอนแก่น ปีการศึกษา 2555
45. ↑  "เกณฑ์รางวัลคุณภาพแห่งชาติ ปี 2561-2562 (ฉบับลิขสิทธิ์)" (PDF). คลังข้อมูลเก่าเก็บจากแหล่งเดิม (PDF)เมื่อ 2019-06-27. สืบค้นเมื่อ 2019-06-27.
46. ↑  หนังสือพิมพ์อีสานบิซ, มข.1ใน13องค์กรไทยคว้ารางวัล"บริหารจัดการเยี่ยมระดับโลก"ต้นแบบรางวัลคุณภาพแห่งชาติที่ต่างประเทศนำไปประยุกต์ใช้ เก็บถาวร 2019-06-27 ที่ เวย์แบ็กแมชชีน, 5 กุมภาพันธ์ 2562.
47. ↑  "บทสรุปผู้บริหาร รายงายผลการประเมินคุณภาพภายนอก สถาบันอุดมศึกษา". คลังข้อมูลเก่าเก็บจากแหล่งเดิมเมื่อ 2012-10-11. สืบค้นเมื่อ 2009-02-16.
48. ↑  "มข.ชนะการประกวดสถานศึกษาที่มีระบบประกันคุณภาพได้มาตรฐาน ติดอันดับ 1 ใน 8 สถาบันอุดมศึกษา". คลังข้อมูลเก่าเก็บจากแหล่งเดิมเมื่อ 2011-11-08. สืบค้นเมื่อ 2009-05-03.
49. ↑
50. ↑  QS Quacquarelli Symonds Limited. "Khon Kaen University." *เว็บไซต์ QS Quacquarelli Symonds .* http://www.topuniversities.com/universities/khon-kaen-university#331315 (20 มิถุนายน 2563 ที่เข้าถึง).
51. ↑  QS. QS World University Rankings: Methodology. September 11, 2015.  (accessed june 29, 2016).
52. ↑  QS. QS University Rankings: Asia methodology. 13 June 2016.  (accessed 29 June 2016).
53. ↑  QS Asia Ranking 2020
54. ↑  QS Asia Ranking 2021
55. ↑  ขอนแก่นลิงก์, ม.ขอนแก่น มหาวิทยาลัยอันดับ 1 ประเทศไทย จากองค์กรโลก, 7 เมษายน 2562.
56. ↑  Khon Kaen University
57. ↑
58. ↑   SIR Methodology General considerations
59. ↑  CWTS Leiden Ranking
60. ↑  ASTVผู้จัดการออนไลน์, มข. ปลื้ม! เว็บไซต์ ติดอันดับ160 ของโลก อันดับ 24 ของเอเชีย เก็บถาวร 2009-01-22 ที่ เวย์แบ็กแมชชีน, 13 มกราคม 2552 11:50 น.
61. ↑  สาวสายเดี่ยว. (ม.ป.ป.). **รับน้องอย่างสร้างสรรค์ เชื่อมสัมพันธ์รุ่นพี่รุ่นน้อง[*ลิงก์เสีย*]**. ค้นข้อมูล 20 กรกฎาคม 2549,
62. ↑  คู่มือพี่เลี้ยงน้องใหม่ 2553
63. ↑  คู่มือพี่เลี้ยงน้องใหม่ 2553
64. ↑  คู่มือพี่เลี้ยงน้องใหม่ 2553
65. ↑  คู่มือพี่เลี้ยงน้องใหม่ 2553
66. ↑  คู่มือพี่เลี้ยงน้องใหม่ 2553
67. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-06. สืบค้นเมื่อ 2021-12-07.
68. ↑
69. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-07-06. สืบค้นเมื่อ 2019-07-06.
70. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2022-06-14. สืบค้นเมื่อ 2022-08-10.
71. ↑

ดูเพิ่ม
-------

* iconสถานีย่อยสถาบันอุดมศึกษาไทย

* รายชื่อสถาบันอุดมศึกษาในประเทศไทย
* วิทยาเขตหนองคาย
* พิพิธภัณฑ์สัตว์น้ำสิรินธร (วิทยาเขตหนองคาย) มหาวิทยาลัยขอนแก่น
* ศูนย์ประชุมอเนกประสงค์กาญจนาภิเษก
* โรงพยาบาลศรีนครินทร์ (ขอนแก่น)
* โรงเรียนสาธิตมหาวิทยาลัยขอนแก่น

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **มหาวิทยาลัยขอนแก่น**

* มหาวิทยาลัยขอนแก่น วิทยาเขตขอนแก่น
* มหาวิทยาลัยขอนแก่น วิทยาเขตหนองคาย

* แผนที่และภาพถ่ายทางอากาศของ มหาวิทยาลัยขอนแก่น
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

16°27′42″N 102°49′02″E﻿ / ﻿16.4616037°N 102.8173542°E﻿ / 16.4616037; 102.8173542

| * ด
* ค
* ก
มหาวิทยาลัยขอนแก่น |
| --- |
| พื้นที่ | 

|  |  |
| --- | --- |
| วิทยาเขต | ขอนแก่น · หนองคาย |
| สถานีทดลอง | สถานีทดลองและฝึกอบรมเกษตรกรรม จ.ร้อยเอ็ด · สถานีฟาร์มฝึกนักศึกษา จ.เลย · สถานีทดลองและฝึกอบรม เขื่อนจุฬาภรณ์ จ.ชัยภูมิ |

 |  |
| คณะ | การคอมพิวเตอร์ · การปกครองท้องถิ่น · เกษตรศาสตร์ · ทันตแพทยศาสตร์ · เทคนิคการแพทย์ · เทคโนโลยี · นานาชาติ · นิติศาสตร์ · บริหารธุรกิจและการบัญชี · พยาบาลศาสตร์ · แพทยศาสตร์ · เภสัชศาสตร์ · มนุษยศาสตร์และสังคมศาสตร์ · วิทยาศาสตร์ · วิศวกรรมศาสตร์ · ศิลปกรรมศาสตร์ · ศึกษาศาสตร์ · เศรษฐศาสตร์ · สถาปัตยกรรมศาสตร์ · สัตวแพทยศาสตร์ · สาธารณสุขศาสตร์ · สหวิทยาการ · บัณฑิตศึกษาการจัดการ · บัณฑิตวิทยาลัย |
| สถาบัน | สถาบันขงจื๊อ · สถาบันวิจัยและพัฒนาวิชาชีพครูสำหรับอาเซียน |
| โรงเรียน | โรงเรียนสาธิตมหาวิทยาลัยขอนแก่น (ศึกษาศาสตร์ · มอดินแดง · วิทยาเขตหนองคาย) |
| โรงพยาบาล | โรงพยาบาลศรีนครินทร์ · โรงพยาบาลทันตกรรม · โรงพยาบาลสัตว์ ·  ศูนย์หัวใจสิริกิติ์ |
| พิพิธภัณฑ์ | พิพิธภัณฑ์ธรรมชาติวิทยา · พิพิธภัณฑ์วิทยาศาสตร์ · พิพิธภัณฑ์สัตว์น้ำสิรินธร |
| สถาบันสมทบ | 

|  |  |
| --- | --- |
| วิทยาลัย | วิทยาลัยพยาบาลบรมราชชนนี ขอนแก่น · วิทยาลัยพยาบาลบรมราชชนนี นครราชสีมา · วิทยาลัยพยาบาลบรมราชชนนี สรรพสิทธิประสงค์ · วิทยาลัยพยาบาลบรมราชชนนี สุรินทร์ · วิทยาลัยพยาบาลบรมราชชนนี อุดรธานี · วิทยาลัยพยาบาลศรีมหาสารคาม |
| โรงพยาบาล | ศพค.โรงพยาบาลขอนแก่น · ศพค.โรงพยาบาลมหาสารคาม · ศพค.โรงพยาบาลอุดรธานี |

 |
| หน่วยงานอื่น ๆ | 

|  |  |
| --- | --- |
| คณะบุคคล | สภามหาวิทยาลัย · สภาพนักงาน · สโมสรข้าราชการและบุคลากร · องค์การนักศึกษา · สภานักศึกษา · สโมสรนักศึกษา · ชมรมนักศึกษา · กลุ่มนักศึกษา · กีฬาและชุมนุม · สมาคมศิษย์เก่า |
| สโมสร | สโมสรฟุตบอลขอนแก่นมอดินแดง |
| อื่นๆ | สาขาวิชารัฐประศาสนศาสตร์ · ศูนย์ประชุมอเนกประสงค์กาญจนาภิเษก · ศูนย์ศิลปวัฒนธรรม (หอศิลป์ · หอภาพยนตร์อีสาน) · รายนามบุคคลสำคัญจากมหาวิทยาลัยขอนแก่น |

 |
| หมวดหมู่ • โครงการ • สถานีย่อย |

| ลิงก์ไปยังบทความที่เกี่ยวข้อง |
| --- |
| 

| * ด
* ค
* ก
อธิการบดีมหาวิทยาลัยขอนแก่น |
| --- |
| พจน์ สารสิน • พิมล กลกิจ • กวี ทังสุบุตร • นพดล ทองโสภิต • วิทยา เพียรวิจิตร • สมพร โพธินาม • วันชัย วัฒนศัพท์ • ปริญญา จินดาประเสริฐ • สุมนต์ สกลไชย • กิตติชัย ไตรรัตนศิริชัย • ชาญชัย พานทองวิริยะกุล |

| * ด
* ค
* ก
ไทย รายชื่อสถาบันอุดมศึกษาในประเทศไทย |
| --- |
| 

| สถาบันอุดมศึกษาของรัฐ |
| --- |
| 

|  |  |
| --- | --- |
| มหาวิทยาลัย | 
* กาฬสินธุ์
* นครพนม
* นราธิวาสราชนครินทร์
* นเรศวร
* มหาสารคาม
* รามคำแหง
* สุโขทัยธรรมาธิราช
* อุบลราชธานี

 |
| สถาบัน | 
* ปทุมวัน

 |
| มหาวิทยาลัยราชภัฏ | 
* กาญจนบุรี
* กำแพงเพชร
* จันทรเกษม
* ชัยภูมิ
* เชียงราย
* เชียงใหม่
* เทพสตรี
* ธนบุรี
* นครปฐม
* นครราชสีมา
* นครศรีธรรมราช
* นครสวรรค์
* บ้านสมเด็จเจ้าพระยา
* บุรีรัมย์
* พระนคร
* พระนครศรีอยุธยา
* พิบูลสงคราม
* เพชรบุรี
* เพชรบูรณ์
* ภูเก็ต
* มหาสารคาม
* ยะลา
* ร้อยเอ็ด
* ราชนครินทร์
* รำไพพรรณี
* ลำปาง
* เลย
* วไลยอลงกรณ์ ในพระบรมราชูปถัมภ์
* ศรีสะเกษ
* สกลนคร
* สงขลา
* สวนสุนันทา
* สุราษฎร์ธานี
* สุรินทร์
* หมู่บ้านจอมบึง
* อุดรธานี
* อุตรดิตถ์
* อุบลราชธานี

 |
| มหาวิทยาลัย  เทคโนโลยีราชมงคล | 
* กรุงเทพ
* ตะวันออก
* ธัญบุรี
* พระนคร
* รัตนโกสินทร์
* ล้านนา
* ศรีวิชัย
* สุวรรณภูมิ
* อีสาน

 |
| สถาบันวิทยาลัยชุมชน | 
* ตราด
* ตาก
* นราธิวาส
* น่าน
* บุรีรัมย์
* ปัตตานี
* พังงา
* พิจิตร
* แพร่
* มุกดาหาร
* แม่ฮ่องสอน
* ยโสธร
* ยะลา
* ระนอง
* สงขลา
* สตูล
* สมุทรสาคร
* สระแก้ว
* หนองบัวลำภู
* อุทัยธานี

 |
| สถาบันการอาชีวศึกษา | 
* เกษตรภาคเหนือ
* เกษตรภาคใต้
* เกษตรภาคกลาง
* เกษตรภาคตะวันออกเฉียงเหนือ
* กรุงเทพมหานคร
* ภาคเหนือ ๑
* ภาคเหนือ ๒
* ภาคเหนือ ๓
* ภาคเหนือ ๔
* ภาคใต้ ๑
* ภาคใต้ ๒
* ภาคใต้ ๓
* ภาคกลาง ๑
* ภาคกลาง ๒
* ภาคกลาง ๓
* ภาคกลาง ๔
* ภาคกลาง ๕
* ภาคตะวันออก
* ภาคตะวันออกเฉียงเหนือ ๑
* ภาคตะวันออกเฉียงเหนือ ๒
* ภาคตะวันออกเฉียงเหนือ ๓
* ภาคตะวันออกเฉียงเหนือ ๔
* ภาคตะวันออกเฉียงเหนือ ๕

 |
| สถาบันการศึกษา  ของทหารและตำรวจ | 
* นายร้อยตำรวจ
* นายร้อยพระจุลจอมเกล้า
* นายเรือ
* นายเรืออากาศนวมินทกษัตริยาธิราช
* พยาบาลกองทัพบก
* พยาบาลกองทัพเรือ
* พยาบาลตำรวจ
* พยาบาลทหารอากาศ
* แพทยศาสตร์พระมงกุฎเกล้า

 |
| สถาบันการศึกษานอกสังกัดกระทรวงการอุดมศึกษาฯ | 
* การชลประทาน
* การบินพลเรือน
* การกีฬาแห่งชาติ
* บัณฑิตพัฒนศิลป์
* พระบรมราชชนก
* ศูนย์ฝึกพาณิชย์นาวี

 |

 |

 |
| 

| สถาบันอุดมศึกษาในกำกับของรัฐ |
| --- |
| 

|  |  |
| --- | --- |
| มหาวิทยาลัย | 
* เกษตรศาสตร์
* ขอนแก่น
* จุฬาลงกรณ์
* เชียงใหม่
* ทักษิณ
* ธรรมศาสตร์
* นวมินทราธิราช
* บูรพา
* พระจอมเกล้าธนบุรี
* พระจอมเกล้าพระนครเหนือ
* พะเยา
* มหาจุฬาลงกรณราชวิทยาลัย
* มหามกุฏราชวิทยาลัย
* มหิดล
* แม่โจ้
* แม่ฟ้าหลวง
* วลัยลักษณ์
* ศรีนครินทรวิโรฒ
* ศิลปากร
* สงขลานครินทร์
* สวนดุสิต
* สุรนารี

 |
| สถาบัน | 
* การพยาบาลศรีสวรินทิรา สภากาชาดไทย
* ดนตรีกัลยาณิวัฒนา
* เทคโนโลยีจิตรลดา
* บัณฑิตพัฒนบริหารศาสตร์
* บัณฑิตศึกษาจุฬาภรณ์
* เทคโนโลยีพระจอมเกล้าเจ้าคุณทหารลาดกระบัง

 |
| วิทยาลัย | 
* วิทยาศาสตร์การแพทย์เจ้าฟ้าจุฬาภรณ์

 |

 |

 |
| 

| สถาบันอุดมศึกษาเอกชน |
| --- |
| 

|  |  |
| --- | --- |
| มหาวิทยาลัย | 
* กรุงเทพ
* กรุงเทพธนบุรี
* กรุงเทพสุวรรณภูมิ
* การจัดการและเทคโนโลยีอีสเทิร์น
* เกริก
* เกษมบัณฑิต
* คริสเตียน
* เฉลิมกาญจนา
* เซาธ์อีสท์บางกอก
* ตาปี
* เจ้าพระยา
* เซนต์จอห์น
* มหานคร
* ธนบุรี
* ธุรกิจบัณฑิตย์
* นอร์ทกรุงเทพ
* นอร์ท-เชียงใหม่
* นานาชาติแสตมฟอร์ด
* นานาชาติเอเชีย-แปซิฟิก
* เนชั่น
* ปทุมธานี
* พายัพ
* พิษณุโลก
* ฟาฏอนี
* ฟาร์อีสเทอร์น
* ภาคกลาง
* ภาคตะวันออกเฉียงเหนือ
* เมธารัถย์
* รังสิต
* รัตนบัณฑิต
* ราชธานี
* ราชพฤกษ์
* วงษ์ชวลิตกุล
* เวสเทิร์น
* ศรีปทุม
* สยาม
* หอการค้าไทย
* หัวเฉียวเฉลิมพระเกียรติ
* หาดใหญ่
* อัสสัมชัญ
* อีสเทิร์นเอเชีย
* เอเชียอาคเนย์

 |
| สถาบัน | 
* กันตนา
* การจัดการปัญญาภิวัฒน์
* การเรียนรู้เพื่อปวงชน
* วิทยาการจัดการแห่งแปซิฟิค
* ไทย-ญี่ปุ่น
* มหาชัย
* สุวรรณภูมิ
* รัชต์ภาคย์
* วิทยาการประกอบการแห่งอโยธยา
* วิทยสิริเมธี
* อาศรมศิลป์

 |
| วิทยาลัย | 
* เชียงราย
* เซนต์หลุยส์
* ดุสิตธานี
* ทองสุข
* เทคโนโลยีพนมวันท์
* เทคโนโลยีภาคใต้
* เทคโนโลยีสยาม
* นครราชสีมา
* นอร์ทเทิร์น
* นานาชาติเซนต์เทเรซา
* นานาชาติราฟเฟิลส์
* บัณฑิตเอเซีย
* พิชญบัณฑิต
* พุทธศาสนานานาชาติ
* สันตพล
* แสงธรรม
* อินเตอร์เทคลำปาง

 |

 |

 |
| 

| สถาบันอุดมศึกษาอิสระ |
| --- |
| 

|  |  |
| --- | --- |
| มหาวิทยาลัย | 
* ซีเอ็มเคแอล
* อมตะ

 |
| สถาบัน | 
* เอไอที

 |

 |

 |
| 

| สถาบันอุดมศึกษาในอดีต |
| --- |
| 
* พัฒนา
* ศรีอีสาน (คณาสวัสดิ์อุทิศ)
* ศรีโสภณ
* ร้อยเอ็ดบัณฑิต
* บัณฑิตพิษณุโลก
* บัณฑิตสกลนคร
* รามาอโยธยา
* ยูเอ็มยูซีแมรี่แลนด์ (ประเทศไทย)
* ศิรินสยาม
* บริติช (ประเทศไทย)
* เอเชียน
* เทคโนโลยีรัตนโกสินทร์
* อีสาน
* เว็บสเตอร์ (ประเทศไทย)

 |

 |
| 

| ดูเพิ่ม |
| --- |
| 
* สกอ.
* สทศ.
* มหาวิทยาลัยไซเบอร์ไทย
* TCAS
* อันดับสถาบันอุดมศึกษาในประเทศไทย (สกอ.
* สกว.)

 |

 |
| 
* รายชื่อ
* หมวดหมู่
* โครงการ
* สถานีย่อย

 |

| * ด
* ค
* ก
มหาวิทยาลัยวิจัยแห่งชาติ |
| --- |
| 
* เกษตรศาสตร์
* ขอนแก่น
* จุฬาลงกรณ์
* เชียงใหม่
* ธรรมศาสตร์
* พระจอมเกล้าธนบุรี
* มหิดล
* สงขลานครินทร์
* สุรนารี

 |

| * ด
* ค
* ก
เครือข่ายสถาบันการศึกษาและวิจัยในอนุภูมิภาคลุ่มแม่น้ำโขง (GMSARN) |
| --- |
| สมาชิก | 
* สถาบันเทคโนโลยีแห่งกัมพูชา
* มหาวิทยาลัยภูมินทร์พนมเปญ
* มหาวิทยาลัยแห่งชาติลาว
* มหาวิทยาลัยเทคโนโลยีย่างกุ้ง
* มหาวิทยาลัยวิทยาศาสตร์และเทคโนโลยีแห่งคุนหมิง
* มหาวิทยาลัยยูนนาน
* มหาวิทยาลัยกว่างซี
* สถาบันเทคโนโลยีแห่งเอเชีย
* มหาวิทยาลัยขอนแก่น
* มหาวิทยาลัยธรรมศาสตร์
* มหาวิทยาลัยวิทยาศาสตร์และเทคโนโลยีฮานอย
* มหาวิทยาลัยเทคโนโลยีโฮจิมินห์

 |
| ภาคีสมาชิก | 
* มหาวิทยาลัยอุบลราชธานี
* มหาวิทยาลัยนครพนม
* คณะกรรมาธิการแม่น้ำโขง

 |

| * ด
* ค
* ก
รายชื่อสถาบันอุดมศึกษาในภาคตะวันออกเฉียงเหนือ |
| --- |
| สถาบันอุดมศึกษาของรัฐ | 

|  |  |
| --- | --- |
| มหาวิทยาลัย | 
* กาฬสินธุ์
* นครพนม
* มหาสารคาม
* อุบลราชธานี

 |
| มหาวิทยาลัยราชภัฏ | 
* ชัยภูมิ
* นครราชสีมา
* บุรีรัมย์
* มหาสารคาม
* ร้อยเอ็ด
* เลย
* ศรีสะเกษ
* สกลนคร
* สุรินทร์
* อุดรธานี
* อุบลราชธานี

 |
| มหาวิทยาลัย  เทคโนโลยีราชมงคล | 
* ศูนย์กลาง (นครราชสีมา)
* วิทยาเขตขอนแก่น
* วิทยาเขตสุรินทร์
* วิทยาเขตสกลนคร
* วิทยาเขตร้อยเอ็ด

 |
| สถาบันวิทยาลัยชุมชน | 
* บุรีรัมย์
* มุกดาหาร
* ยโสธร
* หนองบัวลำภู

 |
| สาขาวิทยบริการ มหาวิทยาลัยเปิด | 
* รามคำแหง
	+ อุดรธานี
	+ นครพนม
	+ ขอนแก่น
	+ หนองบัวลำภู
	+ ชัยภูมิ
	+ อำนาจเจริญ
	+ นครราชสีมา
	+ สุรินทร์
	+ บุรีรัมย์
	+ ศรีสะเกษ
* สุโขทัยธรรมาธิราช
	+ อุดรธานี
	+ อุบลราชธานี

 |
| วิทยาเขตนอกสังกัด อว. (การกีฬาแห่งชาติ) | 
* ชัยภูมิ
* มหาสารคาม
* ศรีสะเกษ
* อุดรธานี

 |
| วิทยาเขตนอกสังกัด อว. (พระบรมราชชนก) | 
* วิทยาลัยพยาบาลบรมราชชนนี
	+ ขอนแก่น
	+ นครราชสีมา
	+ สรรพสิทธิประสงค์
	+ สุรินทร์
	+ อุดรธานี
* วิทยาลัยพยาบาลศรีมหาสารคาม
* วิทยาลัยการสาธารณสุขสิรินธร
	+ ขอนแก่น
	+ อุบลราชธานี

 |
| วิทยาเขตนอกสังกัด อว. (วิทยาลัยนาฏศิลป์) | 
* กาฬสินธุ์
* นครราชสีมา
* ร้อยเอ็ด

 |
| วิทยาเขตนอกสังกัด อว. (อื่น ๆ) | 
* การบินพลเรือน

 |
| สถาบันการอาชีวศึกษา | 
* เกษตรภาคตะวันออกเฉียงเหนือ
* ภาคตะวันออกเฉียงเหนือ ๑
* ภาคตะวันออกเฉียงเหนือ ๒
* ภาคตะวันออกเฉียงเหนือ ๓
* ภาคตะวันออกเฉียงเหนือ ๔
* ภาคตะวันออกเฉียงเหนือ ๕

 |

 |
| สถาบันอุดมศึกษาในกำกับของรัฐ | 

|  |  |
| --- | --- |
| มหาวิทยาลัย | 
* ขอนแก่น
* สุรนารี

 |
| วิทยาเขต | 
* เกษตรศาสตร์ สกลนคร
* มหาจุฬาลงกรณราชวิทยาลัย
	+ ขอนแก่น
	+ หนองคาย
	+ นครราชสีมา
	+ อุบลราชธานี
	+ สุรินทร์
* มหามกุฏราชวิทยาลัย
	+ อีสาน
	+ ร้อยเอ็ด
	+ ศรีล้านช้าง
	+ มหาปชาบดีเถรีวิทยาลัย

 |

 |
| สถาบันอุดมศึกษาเอกชน | 

|  |  |
| --- | --- |
| มหาวิทยาลัย | 
* การจัดการและเทคโนโลยีอีสเทิร์น
* เฉลิมกาญจนา
* ภาคตะวันออกเฉียงเหนือ
* ราชธานี
* วงษ์ชวลิตกุล
* ศรีปทุม

 |
| สถาบัน | 
* การจัดการปัญญาภิวัฒน์

 |
| วิทยาลัย | 
* พนมวันท์
* นครราชสีมา
* บัณฑิตเอเซีย
* พิชญบัณฑิต
* สันตพล

 |

 |
| ดูเพิ่ม | 
* สกอ.
* สทศ.
* มหาวิทยาลัยไซเบอร์ไทย
* TCAS
* อันดับสถาบันอุดมศึกษาในประเทศไทย
	+ สกอ.
	+ สกว.

 |
| 
* รายชื่อ
* หมวดหมู่
* โครงการ
* สถานีย่อย

 |

| * ด
* ค
* ก
สถาบันอุดมศึกษาในจังหวัดขอนแก่น |
| --- |
| สถาบันอุดมศึกษาของรัฐ | เทคโนโลยีราชมงคลอีสาน วิทยาเขตขอนแก่น • รามคำแหง สาขาวิทยบริการขอนแก่น •
ศูนย์แพทยศาสตรศึกษาชั้นคลินิก รพ.ขอนแก่น • ราชภัฏเลย ศูนย์การศึกษาจ.ขอนแก่น • การบินพลเรือน ศูนย์ฝึกการบินแห่งที่ 2 • การอาชีวศึกษาเกษตรภาคตะวันออกเฉียงเหนือ(*เกษตรและเทคโนโลยี*) • การอาชีวศึกษาภาคตะวันออกเฉียงเหนือ ๓(*การอาชีพ*,*เทคนิค*,*อาชีวศึกษา*) • พระบรมราชชนก(*พยาบาลบรมราชชนนี*,*การสาธารณสุขสิรินธร*) |  |
| สถาบันอุดมศึกษาในกำกับของรัฐ | ขอนแก่น • มหาจุฬาลงกรณราชวิทยาลัย วิทยาเขตขอนแก่น • มหามกุฏราชวิทยาลัย วิทยาเขตศรีล้านช้าง ศูนย์ชุมแพ • มหามกุฏราชวิทยาลัย วิทยาเขตอีสาน |
| สถาบันอุดมศึกษาเอกชน | ภาคตะวันออกเฉียงเหนือ • ศรีปทุม วิทยาเขตขอนแก่น • บัณฑิตเอเชีย • การจัดการปัญญาภิวัฒน์ หน่วยการเรียนทางไกลขอนแก่น |
| หมวดหมู่ • โครงการ • สถานีย่อย |

| * ด
* ค
* ก
จังหวัดขอนแก่น |
| --- |
| อำเภอ | 
* เมืองขอนแก่น
* กระนวน
* เขาสวนกวาง
* โคกโพธิ์ไชย
* ชนบท
* ชุมแพ
* ซำสูง
* น้ำพอง
* โนนศิลา
* บ้านไผ่
* บ้านฝาง
* บ้านแฮด
* เปือยน้อย
* ภูผาม่าน
* ภูเวียง
* พระยืน
* พล
* มัญจาคีรี
* เวียงเก่า
* แวงน้อย
* แวงใหญ่
* สีชมพู
* หนองนาคำ
* หนองเรือ
* หนองสองห้อง
* อุบลรัตน์

 | ตราสัญลักษณ์จังหวัดขอนแก่น |
| ประวัติศาสตร์ | 
* รายชื่อโบราณสถาน
* พิพิธภัณฑ์
	+ พิพิธภัณฑสถานแห่งชาติ ขอนแก่น
	+ โฮมมูนมังเมืองขอนแก่น
* อนุสาวรีย์ประชาธิปไตย ขอนแก่น
* ศาลหลักเมือง

 |
| ภูมิศาสตร์ | 
* อุทยานแห่งชาติ
	+ น้ำพอง
	+ ภูเก้า-ภูพานคำ
	+ ภูผาม่าน
	+ ภูเวียง
* แหล่งขุดค้นไดโนเสาร์ภูเวียง
	+ พิพิธภัณฑ์
* แหล่งน้ำ
	+ เขื่อนอุบลรัตน์
	+ แม่น้ำพอง
	+ บึงสีฐาน
	+ บึงแก่นนคร
	+ บึงหนองโคตร
	+ บึงทุ่งสร้าง
* สวนสัตว์ขอนแก่น

 |
| เศรษฐกิจ | 

|  |  |
| --- | --- |
| คมนาคม | 
* ทางหลวงแผ่นดิน
	+ 2 (มิตรภาพ)
	+ *6 (บางปะอิน–หนองคาย)* (โครงการ)
	+ 12 (แม่สอด–มุกดาหาร)
	+ 23 (แจ้งสนิท; บ้านไผ่–อุบลราชธานี)
	+ 201 (สีคิ้ว–เชียงคาน)
	+ 208 (ท่าพระ–มหาสารคาม)
	+ 228 (ชุมแพ–หนองบัวลำภู)
	+ 229 (บ้านไผ่–ช่องสามหมอ)
	+ 230 (วงแหวนรอบเมืองขอนแก่น)
* รถโดยสารประจำทาง
* ท่าอากาศยานนานาชาติขอนแก่น
* ทางราง
	+ สายตะวันออกเฉียงเหนือ
	+ สถานีขอนแก่น
	+ *รถไฟฟ้า* (โครงการ)
	+ *รถไฟความเร็วสูงสายอีสาน* (โครงการ)

 |
| ธุรกิจ | 
* ห้างสรรพการค้า
	+ แฟรี่ พลาซ่า
	+ เซ็นทรัล ขอนแก่น
	+ เซ็นโทซ่า
	+ ตึกคอม
	+ โลตัส สาขาขอนแก่น 1 และ 2, สาขาเมืองพล, สาขาชุมแพ
	+ บิ๊กซี สาขาขอนแก่น, สาขากระนวน
	+ แม็คโคร สาขาขอนแก่น, สาขาชุมแพ
* ตลาดต้นตาล
* ตลาดอู้ฟู่
* เดอะ วอลล์
* ตลาดประตูน้ำขอนแก่น
* ขอนเเก่น อินโนเวชั่น เซ็นเตอร์
* ย่าน
	+ กลางเมือง
	+ ศรีจันทร์
	+ บึงแก่นนคร
	+ รื่นรมย์
	+ สามเหลี่ยม
	+ กังสดาล
	+ โนนม่วง

 |
| ศูนย์ประชุม | 
* ศูนย์ประชุมและแสดงสินค้านานาชาติขอนแก่น
* ศูนย์ประชุมอเนกประสงค์กาญจนาภิเษก

 |

 |
| สังคม | 

|  |  |
| --- | --- |
| การศึกษา | 
* รายชื่อโรงเรียน
* รายชื่อสถาบันอุดมศึกษา
	+ มหาวิทยาลัยขอนแก่น
	+ มหาวิทยาลัยเทคโนโลยีราชมงคลอีสาน
	+ โรงพยาบาลศรีนครินทร์
	+ ศพค.โรงพยาบาลขอนแก่น
	+ มหาวิทยาลัยมหาจุฬาลงกรณราชวิทยาลัย
* พิพิธภัณฑ์
	+ พิพิธภัณฑ์ธรรมชาติวิทยา มข.
	+ พิพิธภัณฑ์วิทยาศาสตร์ มข.
	+ พิพิธภัณฑ์ธนารักษ์
	+ พิพิธภัณฑ์ตราไปรษณียากร

 |
| วัฒนธรรม | 
* ศาสนสถาน
	+ รายชื่อวัด
	+ พระธาตุขามแก่น
	+ พระมหาธาตุแก่นนคร
	+ วัดทุ่งเศรษฐี
	+ พุทธมนฑลอีสาน
	+ เทวาลัยศิวะมหาเทพ
* ศูนย์ศิลปวัฒนธรรม มหาวิทยาลัยขอนแก่น
	+ หอศิลป์ มข.
	+ หอภาพยนตร์อีสาน
* หมู่บ้านงูจงอาง
* ถนนข้าวเหนียว
* เทศกาลไหมนานาชาติ ประเพณีผูกเสี่ยวและงานกาชาด

 |
| กีฬา | 
* สนามกีฬาองค์การบริหารส่วนจังหวัดขอนแก่น
* โรงเรียนกีฬาจังหวัดขอนแก่น
* สโมสรฟุตบอล
	+ ขอนแก่น
	+ ขอนแก่น ยูไนเต็ด
	+ ขอนแก่นมอดินแดง
	+ บีจี-บัณฑิตเอเชีย (หญิง)
* สโมสรวอลเลย์บอล
	+ ขอนแก่น (ชาย)
	+ ขอนแก่นสตาร์
	+ ไทยเดนมาร์ค-หนองเรือ
* กีฬาแห่งชาติ
	+ ครั้งที่ 25
	+ ครั้งที่ 40

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |

| * ด
* ค
* ก
จังหวัดหนองคาย |
| --- |
| อำเภอ | 
* เมืองหนองคาย
* ท่าบ่อ
* โพนพิสัย
* ศรีเชียงใหม่
* สังคม
* สระใคร
* เฝ้าไร่
* รัตนวาปี
* โพธิ์ตาก

 | ตราสัญลักษณ์จังหวัดหนองคาย |
| ประวัติศาสตร์ | 
* อาณาจักรล้านช้าง
* กบฏเจ้าอนุวงศ์
* สงครามปราบฮ่อ
* พระปทุมเทวาภิบาล (บุญมา ณ หนองคาย)
* รายชื่อโบราณสถาน

 |
| ภูมิศาสตร์ | 
* แม่น้ำโขง
* โครงการพัฒนาลุ่มน้ำห้วยทอน

 |
| เศรษฐกิจ | 

|  |  |
| --- | --- |
| คมนาคม | 
* ทางหลวง
	+ 2 (มิตรภาพ)
	+ 211 (หนองสองห้อง–เชียงคาน)
	+ 212 (ชยางกูร; หนองคาย–อุบลราชธานี)
	+ 233 (การเคหะแห่งชาติ–หนองคาย)
	+ 242 (หนองคาย–ท่าบ่อ)
	+ 243 (หนองคาย–สะพานมิตรภาพ)
* ทางรถไฟ
	+ สายตะวันออกเฉียงเหนือ
	+ สายหนองคาย–เวียงจันทน์
	+ สถานีหนองคาย
	+ *ที่หยุดรถตลาดหนองคาย* (ยกเลิก)
	+ รถด่วนพิเศษอีสานมรรคา
* สะพานมิตรภาพไทย–ลาว 1

 |

 |
| สังคม | 

|  |  |
| --- | --- |
| การศึกษา | 
* มหาวิทยาลัยขอนแก่น วิทยาเขตหนองคาย
* มหาวิทยาลัยมหาจุฬาลงกรณราชวิทยาลัย วิทยาเขตหนองคาย
* วิทยาลัยเทคนิคหนองคาย สถาบันการอาชีวศึกษาภาคตะวันออกเฉียงเหนือ ๑
* พิพิธภัณฑ์สัตว์น้ำสิรินธร
* รายชื่อโรงเรียน

 |
| กีฬา | 
* สโมสรฟุตบอลหนองคาย

 |
| สาธารณสุข | 
* โรงพยาบาลหนองคาย
* โรงพยาบาลสมเด็จพระยุพราชท่าบ่อ

 |
| วัฒนธรรม | 
* รายชื่อวัด
	+ วัดโพธิ์ชัย
	+ วัดศรีชมภูองค์ตื้อ
	+ วัดสิริมหากัจจายน์
* พระพุทธรูป
	+ พระเสี่ยง
	+ พระแสนห้า
	+ พระใส
	+ พระเสริม
* ศาลาแก้วกู่
* ฮีตสิบสอง คลองสิบสี่

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |

 |